"Μαλακές" επιφάνειες - The Decopages\nBlack is back ...για όσους αντέχουν!\nMama Shelter... από τον Philippe Starck\nΜοκέτα. Χρησιμοποιείται τόσο σε κατοικίες όσο και σε επαγγελματικούς χώρους, λόγω της ιδιότητας της να καλύπτει το δάπεδο από άκρη σε άκρη, χωρίς να μεσολαβούν ενώσεις. Οι πρώτες ύλες για την κατασκευή μιας μοκέτας είναι το νάιλον, η ολεφίνη, ο πολυεστέρας, το ακριλικό και το μαλλί, καθώς και οι προσμίξεις τους, με επικρατέστερο το συνδυασμό μαλλιού και ακριλικού σε αναλογία 80 προς 20. Η ποιότητα των νημάτων, η πυκνότητα του πέλους, το ύψος και το βάρος του πέλους που προεξέχει από τη βάση καθώς και ο τρόπος ύφανσης καθορίζουν τόσο την ποιότητα όσο και την αντοχή μιας μοκέτας.\nΒινίλιο. Έχει χρησιμοποιηθεί αρκετά στο παρελθόν, συχνά με προσμείξεις PVC. Στη σημερινή του ,βελτιωμένη μορφή χρησιμοποιούνται υλικά φιλικά προς το περιβάλλον, με αποτέλεσμα ένα υγιεινό και πρακτικό δάπεδο, με μεγάλη ποικιλία χρωμάτων και σχεδίων. Συνήθως τα πλακάκια βινιλίου μιμούνται τα φυσικά υλικά όπως το μάρμαρο, το γρανίτη και το ξύλο και παράγονται σε δύο τύπους:\n• Το συμπαγές βινιλικό δάπεδο που είναι πιο δαπανηρό αλλά ιδιαίτερα ανθεκτικό\n• Το συμβατικό βινιλικό δάπεδο που συνήθως συναντάμε σε βοηθητικούς χώρους.\nΣτα χαρακτηριστικά του περιλαμβάνονται τα παρακάτω:\n• Δεν προκαλεί αλλεργίες\n• Δε χρειάζεται συντήρηση\n• Είναι οικονομικό και τοποθετείται εύκολα\n• Αντέχει στη βαριά χρήση\n• Είναι ιδανικό για τακτικές ανανεώσεις του δαπέδου.\nΛάστιχο. Οικολογικό, μοντέρνο και πρωτοποριακό υλικό με πολλές και διαφορετικές εφαρμογές. Ανθεκτικό σε μεγάλα φορτία και πιέσεις, την υγρασία αλλά και τη φωτιά. Αν κοπεί ή χαραχτεί η επιφάνεια του δε χρειάζεται να ανησυχήσετε, αφού επανέρχεται από μόνο του στην αρχική του μορφή. Πρόκειται για δάπεδο που με λίγη υπομονή μπορείτε να τοποθετήσετε μόνοι σας με τη βοήθεια εποξικής κόλλας πάνω σε λείο και καθαρό υπόστρωμα. Η μεγάλη γκάμα χρωμάτων και επιφανειών θα σας βοηθήσει να δημιουργήσετε πρωτότυπα σχέδια, ξεχωριστά σε κάθε χώρο του σπιτιού σας.\nΗ ιδιαίτερη υφή, η όψη τους και η μοναδική αισθητική που προσφέρουν στο χώρο χαρακτηρίζουν τα υλικά αυτής της κατηγορίας. Ανάλογα με την προέλευση και τον τρόπο κατασκευής τους είναι λιγότερο ή περισσότερο ανθεκτικά και ιδανικά για τους περισσότερους χώρους μιας κατοικίας. Παράγονται κυρίως σε γήινες και θερμές αποχρώσεις και σε ποικιλία υφάνσεων και συνδυασμών. Ίσως να τα παρομοιάσετε με τη μοκέτα, αφού έχουν την ιδιότητα να καλύπτουν το χώρο από άκρη σε άκρη και να δίνουν μια ενιαία και ομοιόμορφη επιφάνεια. Επιβάλλεται να είστε προσεκτικοί στη συντήρηση καθώς δεν καθαρίζονται με κοινά καθαριστικά, ούτε πλένονται με νερό. Αρκεί η συχνή χρήση ηλεκτρικής σκούπας και περιοδικό στεγνό καθάρισμα.\n• Το Γιούτα ξεχωρίζει λόγω της μοναδικής απαλότητας και ζεστασιάς της ύφανσής του. Ιδανικό για υπνοδωμάτια και προσωπικούς χώρους και ακατάλληλο για μπάνια και για χώρους που δεν αερίζονται σωστά. Δεν είναι ανθεκτικό στην έντονη κυκλοφορία και χρήση, γιαυτό και δεν προτείνεται για καθιστικά, κουζίνες ή άλλα πολυσύχναστα σημεία του σπιτιού.\n• Το σιζάλ αποτελεί την πιο δημοφιλή επιλογή αφού είναι το πιο ανθεκτικό δάπεδο σε φορτίσεις και τριβές. Παρά το υψηλό κόστος, είναι μια πρόταση που θα σας αποζημιώσει αφού είναι κατάλληλο ακόμη και για τον πιο πολυσύχναστο χώρο του σπιτιού σας\n• Οι ίνες φλοιού καρύδας είναι μάλλον η πιο οικονομική λύση με ποικίλες εφαρμογές, αφού φημίζονται για την ανθεκτικότητα και τη χρήση τους σε χώρους έντονης κυκλοφορίας. Θα σας ξαφνιάσει αλλά και θα σας γοητεύσει η αδρή και σχεδόν άγρια υφή τους, που είναι και το χαρακτηριστικό που τις κάνει να ξεχωρίζουν από τα υπόλοιπα υλικά της κατηγορίας τους. Δεν προτείνονται για χώρους υπνοδωματίων όπου πατάμε συχνά με γυμνό πόδι, ενώ χρειάζονται ιδιαίτερη προσοχή στην εφαρμογή τους σε σκάλες. Χωρίς δεύτερη σκέψη είναι ιδανικές για εξοχικές κατοικίες σε ύφος country.\nΛινόλεουμ. Οι περισσότεροι πιστεύουν πως είναι συνθετικό υλικό ενώ στην πραγματικότητα είναι απόλυτα φυσικό προϊόν που δημιουργείται από προσμείξεις συμπιεσμένων ρευστών υλικών όπως λάδια και ρετσίνι πεύκου. Η ιδιαιτερότητά του είναι ότι παραμένει αναλλοίωτο με το πέρασμα του χρόνου και είναι κατάλληλο για τον κάθε χώρο ανεξάρτητα από την ύπαρξη υγρασίας και τη συχνότητα επίσκεψης. Υπάρχει σε φύλλα ή πλακίδια και μπορείτε να το εφαρμόσετε εύκολα ακόμη και χωρίς τη βοήθεια ειδικού τεχνίτη. Στα πλεονεκτήματά του περιλαμβάνονται οι παρακάτω ιδιότητες του:\n• Είναι πρακτικό και ανθεκτικό\n• Δε μεταδίδει στατικό ηλεκτρισμό\n• Δε καίγεται εύκολα\n• Τοποθετείται γρήγορα\n• Αποτελεί οικονομική λύση, ιδανική για ανανέωση του δαπέδου.\nΦελλός. Προέρχεται από τον κορμό ενός είδους δρυός και είναι ενδιαφέρουσα πρόταση τόσο για δάπεδα όσο και για επενδύσεις τοίχων. Άνετο, ελαστικό και ασφαλές υλικό, σας το προτείνουμε ανεπιφύλακτα για το παιδικό δωμάτιο. Υπάρχει σε ρολά και πλακίδια τυποποιημένων διαστάσεων, σε διάφορα πάχη και τοποθετείται σχεδόν σε κάθε υπόστρωμα, αρκεί να είναι καθαρό και απαλλαγμένο από περιττά υλικά. Αποτελείται από δυο στρώματα, ένα λεπτό επιφανειακό που δίνει την τελική όψη του δαπέδου και ένα δεύτερο πιο παχύ και συμπιεσμένο που λειτουργεί ως βάση. Για την προστασία του περνιέται με βερνίκι και αδιαβροχοποιείται, ενώ κάποιες εταιρείες χρησιμοποιούν προστατευτική βινιλική μεμβράνη που προσφέρει αντιολισθητικότητα, αντιστατικότητα και αντοχή στα συνηθισμένα υλικά.. Πρόκειται για:\n• Ηχομονωτικό και θερμομονωτικό υλικό\n• Αντέχει σε επιφανειακή φθορά\n• Είναι αντιολισθητικό ακόμη κι αν βραχεί\n• Είναι ελαστικό και ζεστό\n• Αποτελεί οικονομική και πρωτότυπη λύση\n• Έχει εύκολη τοποθέτηση και αντικατάσταση\n• Είναι ευαίσθητο στο κάψιμο και στα αλκαλικά χημικά.


«Ο θάνατος δίνει τέλος σε μια ζωή, όχι σε μια σχέση»~Μιτς Άλμπομ | Searching The Meaning Of Life! (S.T.M.O.L)\n22 Ιανουαρίου , 2021\n«Ο θάνατος δίνει τέλος σε μια ζωή, όχι σε μια σχέση»~Μιτς Άλμπομ\nΑξιοσημείωτα από το βιβλίο «Το μεγαλύτερο μάθημα της ζωής» του Μιτς Άλμπομ\n– «Τόσοι άνθρωποι κυκλοφορούν γύρω μας κάνοντας μια ζωή χωρίς νόημα. Φαίνονται μισοκοιμισμένοι, ακόμα κι όταν ασχολούνται με πράγματα που τα θεωρούν σημαντικά. Αυτό οφείλεται στο ότι κυνηγούν λάθος στόχους. Ο μόνος τρόπος για να δώσεις νόημα στη ζωή σου είναι ν’ αφιερώσεις τον εαυτό σου στην αγάπη των άλλων, να τον αφιερώσεις στην κοινωνία που υπάρχει γύρω σου, να τον αφιερώσεις σε κάτι που σου δίνει σκοπό και νόημα» .\n– «’Οτι το πιο σημαντικό πράγμα στη ζωή είναι να μάθεις να δίνεις αγάπη, όπως και να την αφήνεις να μπαίνει μέσα σου»\n– «Η επίδραση ενός δασκάλου αγγίζει την αιωνιότητα. Ποτέ δεν μπορεί να ξέρει που σταματάει η επιρροή του» ΧΕΝΡΙ ΑΝΤΑΜΣ\n– ‘Οταν αντιληφθείς ότι θα πεθάνεις, βλέπεις τα πάντα πολύ διαφορετικά». Αναστέναξε. «Μάθε να πεθαίνεις, και θα μάθεις να ζεις».\n– «Μη σταματήσετε τις δουλειές σας και τη ζωή σας», τους είχε πει. «Αλλιώς αυτή η αρρώστια θα καταστρέψει τρεις από μας, αντί για έναν». Έτσι παρά το γεγονός οτι πέθαινε, σεβάστηκε τον κόσμο των παιδιών του.\n– Χαίρομαι να είμαι ένας σοφός ηλικιωμένος άντρας όταν αρμόζει να είμαι σοφός και ηλικιωμένος. Σκέψου πόσα πράγματα μπορώ να είμαι! Είμαι κάθε ηλικίας, μέχρι την πραγματική μου.Καταλαβαίνεις;»\n– Δεν μπορείς να υποκαταστήσεις την αγάπη με υλικά πράγματα, ούτε την καλοσύνη ή την τρυφερότητα ή την αίσθηση συντροφικότητας. Το χρήμα δεν υποκαθιστά την τρυφερότητα, ούτε η εξουσία και η δύναμη.\n– «Μιτς, αν προσπαθείς να φανείς σπουδαίος στους ανθρώπους που βρίσκονται ψηλά, ξέχνα το. Έτσι κι αλλιώς θα σε βλέπουν υποτιμητικά. Κι αν προσπαθείς να φανείς σπουδαίος στους ανθρώπους που βρίσκονται χαμηλά ξέχνα το κι αυτό. Απλά θα σε ζηλεύουν. Η κοινωνική θέση δεν θα σε βγάλει πουθενά. Μόνο η ανοιχτή καρδιά θα σου επιτρέψει να κινείσαι άνετα ανάμεσα σε όλους».\n– Υπάρχουν ωστόσο μερικοί κανόνες που ξέρω πως ισχύουν για την αγάπη και το γάμο: Αν δεν σέβεσαι το σύντροφό σου, θα έχεις πρόβλημα. Αν δεν ξέρεις να συμβιβάζεσαι, θα έχεις πρόβλημα. Αν δεν μπορείς να μιλήσεις ελεύθερα γι’ αυτό που συμβαίνει ανάμεσά σας, θα έχεις πρόβλημα. Κι αν δεν έχετε ένα κοινό σύστημα αξιών στη ζωή, θα έχετε πρόβλημα. Οι αξίες σας πρέπει να είναι πάνω κάτω οι ίδιες.\n– Συνεχίζεις να ζεις – στις καρδιές των ανθρώπων που άγγιξες και γαλούχησες όσο ήσουνα στη ζωή.\n– «Ο θάνατος δίνει τέλος σε μια ζωή, όχι σε μια σχέση».\nThis entry was posted on Παρασκευή 22 Ιανουαρίου 2021 at 9:00 πμ\tand tagged with book, books, excerpts, σκέψεις, Αξιοσημείωτα, αποσπάσματα, αποφθέγματα, γνωμικά, λόγια, maxims, sayings, writer, writing, YparxeiAgapi and posted in Αξιοσημείωτα.\tYou can follow any responses to this entry through the RSS 2.0 feed.\n« Καλλιεργεί το σχολείο την αγάπη;\nΓιώργος Χρονάς…«Ένα ξερό κίτρινο χρώμα» »


Στοίχημα Προγνωστικά: Με τα γκολ στα ντέρμπι του κυπέλλου - Παραπολιτικά Κρήτης\nΑπό Μανώλης Κουράτορας Τελευταία ενημέρωση Φεβ 12, 2020\nΜάλλον θετικά συναισθήματα άφησε η χθεσινή μέρα με πολλούς παίκτες,\nκρίνοντας από τα αποτελέσματα και όχι από τις επιλογές τους, να πηγαίνουν ταμείο, καθώς δεν είχαμε εκπλήξεις στα λιγοστά ματς του κουπονιού.\nΤα φαβορί επιβεβαιώθηκαν σε κύπελλα και εμβόλιμες αγωνιστικές και όλα κύλησαν ομαλά. Το κουπόνι μας σήμερα μεγαλώνει, αυξάνονται οι επιλογές και\nεμάς μας λύνονται τα χέρια σχετικά με το τι να επιλέξουμε. Έχουμε αγωνιστικές σε κύπελλα Γαλλίας, Ισπανίας και Έλλάδας, εμβόλιμες σε Βέλγιο και Αγγλία ενώ υπάρχει και το απρόβλεπτο και περίεργο κύπελλο Τουρκίας.\nΘα ασχοληθούμε με δύο επιλογές που αφορούν τα κύπελλα Ισπανίας και Έλλάδας.\nΈίναι δύσκολες διοργανώσεις ως προς την πρόβλεψή τους, αλλά θα τα καταφέρουμε. Δε θα πάμε σε σημείο, αλλά στα γκολ, όπως συνηθίζουμε. Θα μας απασχολήσει το ντέρμπι του Παναθηναϊκού με τον ΠΑΟΚ και της Μπιλμπάο με την Γρανάδα. Έπαναληπτικός στην Έλλάδα και σε περίπτωση ίδιου σκορ στην κανονική διάρκεια θα έχουμε παράταση και πέναλτι. Το ματς της Ισπανίας είναι πρώτος αγώνας\nκαι ακολουθεί ρεβάνς σε μια εβδομάδα. Πάμε λοιπόν να δούμε τι προτάσεις έχουμε καθώς και τις αναλύσεις των αγώνων.\nΞεκινάμε με το μεγάλο παιχνίδι του ελληνικού κυπέλλου ανάμεσα στον Παναθηναϊκό και τον ΠΑΟΚ στον επαναληπτικό του 2-0 της Τούμπας. Ο Παναθηναϊκός έχασε το 2\nο ντέρμπι πρωταθλήματος για φέτος από την ΑΈΚ αυτή τη φορά με 1-0 με τον προπονητή Γιώργου Δώνη να ξεκουράζει σημαντικούς παίκτες ενόψει της σημερινής αναμέτρησης. Αναμφίβολα το βάρος πέφτει στον αγώνα κυπέλλου και άπαντες στον Παναθηναϊκό το γνωρίζουν καλά και εκφράζουν την πίστη τους ότι θα πετύχουν την\nΟμως, δεν πρόκειται για έναν εύκολο αγώνα, ούτε καν ελεγχόμενο αγώνα,\nαλλά για ένα εξαιρετικά δύσκολο παιχνίδι. Πρέπει να κερδίσει 3-0 για την πρόκριση, με 2-0 πάει στην παράτηση ενώ αν δεχθεί γκολ, ουσιαστικά τελείωσαν όλα, γιατί θα θέλει μετά 4.\nΔύσκολη η αποστολή, αλλά όχι αδύνατη. Έκανε ανατροπή με τα Γιάννενα, κέρδισε 3-1 ανατρέποντας το εις βάρος του 0-1 αλλά ο ΠΑΟΚ δεν είναι Γιάννενα σε καμία περίπτωση και είναι το φαβορί σήμερα. Έπιθετική προσέγγιση θα έχει ο γηπεδούχος με στόχο ένα γρήγορο γκολ. Η παράδοση είναι μαζί του για τους εντός έδρας αγώνες με τον ΠΑΟΚ, αλλά όχι τα τελευταία χρόνια που ο δικέφαλος βρίσκει γκολ. Ο ΠΑΟΚ\nείναι ίσως η πιο δυνατή ομάδα εκτός έδρας με έφεση στο σκοράρισμα αλλά κι έφεση στο να δέχεται γκολ. Θα επιδιώξει να βρει χώρους, που λογικά θα βρει για να σκοράρει και πιθανόν θα δεχθεί γκολ.\nΣχεδόν αδύνατο να παίζεις με μια ομάδα με τόσο έντονο κίνητρο και να την κρατήσεις στο μηδέν. Ματς σκληρό και θα πάμε λόγω δέλεαρ στα γκολ. GG στο 1.97 (Stoiximan).\nΟλοκληρώνουμε με τον πρώτο ισπανικό ημιτελικό ανάμεσα στην Μπιλμπάο και την Γρανάδα. Αμφότερες διψούν για μια διάκριση και έχουν πετύχει μεγάλες προκρίσεις. Ομάδες που σκοράρουν και δέχονται γκολ, είναι τολμηρές και σχετικά ισοδύναμες. Βάσει προϊστορίας έχουμε γκολ και παρά τις απουσίες της Γρανάδα το κίνητρο δεν μειώνεται. Λόγω επαναληπτικού θα επιδιώξει να βγάλει ένα κρίσιμο γκολ, η Μπιλμπάο έχει μόνο μια ευκαιρία να πετύχει μια μεγάλη διάκριση φέτος και θα κάνει\nτα πάντα. Φαβορί και έμπειρη ομάδα. Δε θα τολμήσω τον άσο όμως. Έίναι επιπόλαιη και ασταθής εντός έδρας φέτος. Πάμε στα γκολ κι εδώ. GG στο 2.35 (Stoiximan).\nΓια περισσότερα προγνωστικά από το σημερινό κουπόνι στοιχήματος, επισκεφθείτε το στοιχηματικό portal Sportbet.gr\nΣυνάντηση Δημήτρη Κουτσούμπα με το ΔΣ της Ελληνικής Εταιρείας Μαστολογίας


Audi, BMW ή Mercedes είναι πιο αξιόπιστη; – AutoGreekNews – Fm2\n24 Σεπτεμβρίου 2020 6:23 ΠΜ\nAudi, BMW ή Mercedes είναι πιο αξιόπιστη; – AutoGreekNews\nΑυγ 21, 2020 Audi, AutoGreekNews, BMW, Mercedes, αξιόπιστη, είναι, Η, πιο\nΕδώ και χρόνια τώρα, οι τρεις premium γερμανικές μάρκες Audi, BMW και Mercedes βρίσκονται στις πρώτες θέσεις της προτίμησης των αγοραστών, που αναζητούν ένα πολυτελές αυτοκίνητο. Τα μοντέλα τους προσφέρουν υψηλά επίπεδα πολυτέλειας, τεχνολογίας, ποιότητας, ασφαλείας, αλλά και γοήτρου, ενώ στο άνω άκρο ανεξαρτήτως κατηγοριών βρίσκονται και οι τιμές τους.\nΔείτε ακόμα: Τα 10 πιο αξιόπιστα και ζημιάρικα αυτοκίνητα\nΑπό τα μικρότερα μοντέλα τους, έως τα μεγάλα πολυτελείας και τα SUV ανεβάζουν συνεχώς ψηλά τον πήχη σε πολλούς τομείς και αποτελούν σημεία αναφοράς. Το μοναδικό όμως στοιχείο που δεν φαίνεται ή δεν είναι άμεσα μετρήσιμο, είναι η αξιοπιστία και η εμφάνιση βλαβών. Γι αυτό φροντίζουν μεγάλες εταιρείες που κάνουν έρευνες πάνω στο νευραλγικό αυτό τομέα και ανακοινώνουν τα αποτελέσματά τους. Η J.D. Power είναι μία από αυτές που δημοσιεύει αναφορές για τις Η.Π.Α., Μ. Βρετανία και Γερμανία, καθώς και η βρετανική Reliability Index. H J.D. Power ανακοινώνει τα προβλήματα που αντιμετώπισαν οι ιδιοκτήτες των οχημάτων κατά τη διάρκεια των τελευταίων 12 μηνών, ύστερα από 12-36 μήνες ιδιοκτησίας, ενώ η Reliability Index έχει μια βάση δεδομένων πάνω από 50.000 αναφορών, η οποία συνεχώς ανανεώνεται (μέσος όρος είναι το 100).\nΔείτε ακόμα: Γιατί τα ιαπωνικά αυτοκίνητα είναι αξιόπιστα;\nΣύμφωνα με την έρευνα της Reliability Index και οι τρεις premium γερμανικές μάρκες βρίσκονται χαμηλά στην κατάταξη, με τη Mercedes στην 30η θέση, την BMW να είναι μια θέση παρακάτω και την Audi στην 34η θέση (μεταξύ των 40 μαρκών αυτοκινήτου). Αντίστοιχα και στις έρευνες της J.D. Power (δεν έχουν ανακοινωθεί για το 2020 για Γερμανία και Μ. Βρετανία), οι εν λόγω μάρκες τοποθετούνται κάτω από το μέσο όρο, με περισσότερα προβλήματα ανά 100 οχήματα, σε σχέση με άλλες mainstream εταιρείες. Στις Η.Π.Α. μάλιστα, η πολυτελής μάρκα της Hyundai, η Genesis έκανε την έκπληξη και πέρασε και την Lexus, η οποία ήταν παραδοσιακά στις πρώτες θέσεις.\nΠιο αναλυτικά στοιχεία από όλες τις έρευνες, μπορείτε να δείτε στους παρακάτω πίνακες:\nΔείτε ακόμα: Ποια αυτοκίνητα βγάζουν βλάβες στον κινητήρα;\nΧαμός με το φθηνό ηλεκτρικό 4θέσιο των 3.500 ευρώ – AutoGreekNews\nΈρχεται το hypercar των 1.000 ίππων από την Toyota! – AutoGreekNews\nΠοιο Honda πιάνει τα 782 χλμ./ώρα; – AutoGreekNews\nΠρεμιέρα του πρώτου ηλεκτρικού SUV VW ID.4 – AutoGreekNews\nΟ killer Ελ Αραμπί «ξεμπούκωσε» μετά από 7 ώρες αφλογιστίας – Newsbeast


CROSSOVER 1.200 cc |Kia Stonic\nVisit Kia Stonic\nΤο νέο Kia Stonic πρωταγωνιστεί στην κατηγορία των compact SUV με τον μοναδικό του χαρακτήρα, την οικονομική γκάμα κινητήρων του και την 7ετή εργοστασιακή εγγύηση που το συνοδεύει.\nΟι μαζεμένες διαστάσεις και το χαμηλό κέντρο βάρους συμβάλλουν στη δυναμική εμφάνιση που εμπνέεται από το σχήμα, την αισθητική και την αυτοπεποίθηση που εκπέμπουν τα μεγαλύτερα SUV της Kia. Οι κοντοί πρόβολοι εμπρός και πίσω (830 mm και 730 mm αντίστοιχα), σε συνδυασμό με το μακρύ καπό και τη χαμηλή γραμμή οροφής, (1.520 mm ύψος αμαξώματος), δίνουν μια ιδιαίτερα σπορ υπόσταση στο Stonic, χωρίς ωστόσο να θυσιάζουν την ψηλή θέση οδήγησης που οι οδηγοί περιμένουν από ένα κόμπακτ SUV.\nΤο Kia Stonic είναι ένα από τα πιο έξυπνα μοντέλα της κατηγορίας του, με μια σειρά τεχνολογιών που αναβαθμίζουν την οδική συμπεριφορά, την ασφάλεια, την άνεση και την λειτουργικότητα. Η ευφυής εκμετάλλευση χώρων συντελεί σε μια ευρύχωρη καμπίνα και προσφέρει υψηλό επίπεδο πρακτικότητας.\nΣτιλ, τεχνολογία και επιλογές διαμόρφωσης για το εσωτερικό\nΤο εσωτερικό ακολουθεί την ίδια λογική με την εξωτερική σχεδίαση, συνδυάζοντας ευθείες γραμμές με ανάγλυφα σχήματα και γεωμετρικές φόρμες. Ο πρακτικός χώρος αποσκευών των 352 λίτρων (VDA) διαθέτει διπλό δάπεδο δίνοντας τη δυνατότητα στον ιδιοκτήτη να αλλάζει την διάταξη στο πορτμπαγκάζ σύμφωνα με τις ανάγκες του ή να δημιουργεί έναν εντελώς επίπεδο χώρο φόρτωσης 1.155 λίτρων όταν αναδιπλωθούν τα πίσω καθίσματα.\nΤο Stonic ενσωματώνει μια σειρά από τεχνολογίες που ενισχύουν την άνεση των επιβατών. Ως ένα από τα πιο μοντέρνα και hi-tech μοντέλα της κατηγορίας, το νέο B-SUV της Kia διαθέτει ένα σύστημα infotainment που συνδυάζει άψογα τον έλεγχο του smartphone και βασικών λειτουργιών του οχήματος. Η μεγάλη οθόνη αφής 7 ιντσών στο κέντρο του ταμπλό ουσιαστικά αποτελεί το κέντρο ελέγχου του Stonic. Το σύστημα περιλαμβάνει στάνταρ τεχνολογίες Apple CarPlay™ (για iPhone 5 ή νεότερο) και Android Auto™ (σύντομα διαθέσιμο στην Ελλάδα για Android 5.0 Lollipop ή νεότερο), προσφέροντας πλήρη πρόσβαση στις λειτουργίες του smartphone.\nΗ ασφάλεια σε πρώτο πλάνο\nΤο Kia Stonic είναι διαθέσιμο με το πακέτο ενεργητικής ασφάλειας DRiVE WISE (Advanced Driver Assistance Systems ή ADAS) της εταιρίας. Πρόκειται για μια σειρά τεχνολογιών που βοηθούν τον οδηγό να διατηρεί τον έλεγχο του οχήματος βοηθώντας τον να αποφύγει πιθανούς κινδύνους κατά την οδήγηση. Το πακέτο ADAS του Stonic περιλαμβάνει τα εξής συστήματα: Forward Collision-avoidance Assist (FCA) με αναγνώριση πεζού; Blind-spot Collision Warning (BCW) με Rear Cross-traffic Collision Warning (RCCW) και Lane Departure Warning (LDW).\nΤο Stonic κινείται από τους πλέον προηγμένους κινητήρες βενζίνης και πετρελαίου. Προεξέχουσα θέση στη γκάμα έχει ο ελαφρύς, υπερτροφοδοτούμενος κινητήρας άμεσου ψεκασμού βενζίνης 1.0 T-GDI με ισχύ 120 & 100 ίππων. Διαθέσιμοι είναι και οι ατμοσφαιρικοί κινητήρες βενζίνης MPI (multi-point injection). Ο κινητήρας των 1,25 λίτρων αποδίδει ισχύ 84 ίππων και ροπή 122 Nm, με εκπομπές CO2 118 g/km (NEDC, συνδυασμένος κύκλος).\nΕπιμέλεια αφιερώματος "Kia Stonic" newsauto team


Ποιος το παίζει Θεός με τη ζωή ενός μωρού 4,5 μηνών | αἰέν ἀριστεύειν\n← Ιταλός Δήμαρχος προσφέρει τον μισθό του για τη διάσωση της Ελλάδας…\nΜια βόμβα αν μου έδιναν το πρωί εύκολα την έβαζα στο ασφαλιστικό ταμείο.\nΕΥΚΟΛΑ όμως! Στη συνέχεια η οργή μου καταλάγιασε αλλά μου έμεινε η αγανάκτηση.\nΚαι πώς να μην αγανακτείς τουλάχιστον όταν ακούς σε ενημερωτική εκπομπή για ένα μωρό μόλις 4 μηνών που χρήζει μεταμόσχευσης και το ασφαλιστικό ταμείο αρνείται να δώσει τα χρήματα για να γίνει η επέμβαση σε νοσοκομείο της Γερμανίας, που έχει δεχθεί να αναλάβει την περίπτωση του μωρού για τον απίστευτο και μόνο λόγο ότι ΔΕΝ ΕΧΕΙ ΤΑ ΧΡΗΜΑΤΑ!\nΤο καταλάβατε. ΔΕΝ ΕΧΕΙ ΧΡΗΜΑΤΑ…\nΚαι οι δύο γονείς είναι δημόσιοι υπάλληλοι τους κάνουν κρατήσεις κανονικά από τους μισθούς τους για να έχουν ασφάλεια και περίθαλψη, αλλά το ταμείο τους δεν τα έχει στη διάθεσή τους τώρα που τα χρειάζονται.\nΚΑΙ ΘΑ ΑΦΗΣΟΥΝ ΕΝΑ ΜΩΡΟ ΝΑ ΠΕΘΑΝΕΙ, γιατί κάποιοι τα έφαγαν, τα έκλεψαν, δεν ξέρω και δε με νοιάζει τι τα έκαναν, πάντως δεν είναι στη θέση τους σε κάποιο συρτάρι, σε κάποιο λογαριασμό, σε κάποιο χρηματοκιβώτιο!\nΑυτό είναι το κράτος μας, τέτοιοι μας κυβερνούν, όμοιούς τους έβαλαν διοικητές, διευθυντές , παραδιευθυντές να διαχειρίζονται με τις μασέλες τους και τα μακριά τους χέρια τα δικά μας λεφτά. ΤΑ ΔΙΚΑ ΜΑΣ ΛΕΦΤΑ. Δεν είναι δικά τους . ΔΙΚΑ ΜΑΣ ΕΙΝΑΙ, ΙΔΙΩΤΙΚΑ ΚΕΦΑΛΑΙΑ. Άρα για ποια δημόσια ασφάλεια μιλούν. Για ποιο κράτος πρόνοιας. Για ποιον προνοούν . Για τον άπορο να έχει περίθαλψη. Εδώ δεν μπορούν να περιθάλψουν αυτόν που πληρώνει. Θα περιθάλψουν αυτόν που δεν πληρώνει. ΑΣ ΤΗΝ ΚΑΤΑΡΓΗΣΟΥΝ ΛΟΙΠΟΝ!\nΑς μας δώσουν λοιπόν τα λεφτά μας, αυτά που μας κλέβουν κάθε μήνα για να έχουμε δήθεν ασφάλεια και ιατροφαρμακευτική περίθαλψη, για να την κανονίσουμε μόνοι μας.\nΚαι μην πει κανείς ότι τόσοι και τόσοι περιθάλπονται καθημερινά, γιατί δεν με ενδιαφέρει. Οι νόμοι φτιάχτηκαν για να ισχύουν για όλους και όχι για όσους προλάβουν. Αν δεν κάνει ο νόμος να τον αλλάξουμε και αν δεν κάνει και ο νομοθέτης να τον αλλάξουμε και αυτόν.\nΗ υπομονή των Ελλήνων εξαντλείται και η οργή τους ξεχειλίζει. Για το τεσσάρων μηνών κοριτσάκι, για το κάθε μωρό που η κρατική ασυδοσία το ρίχνει στον ΚΑΙΑΔΑ.\nΚαι ο πατέρας του στέκει περήφανος και ζητάει αυτό που δικαιούται, και δεν δέχεται τη βοήθεια των συνανθρώπων του, των απλών ανθρώπων που θέλουν να βοηθήσουν να σωθεί το παιδί! Έλεος άνθρωπέ μου! Σώσε το παιδί σου, και μετά διεκδίκησε το δίκιο σου! Μη θυσιάζεις όμως το παιδί σου, γιατί μόνο εσύ θα νιώθεις τύψεις. Όλοι οι υπόλοιποι υπευθυνο-ανεύθυνοι θα σου στείλουν έγγραφα συλλυπητήρια και θα συνεχίσουν το τρομακτικό… έργο τους! ΠΑΤΕΡΑ ΣΩΣΕ ΤΟ ΠΑΙΔΙ ΣΟΥ!\nΥΓ. Είμαι πατέρας και νιώθω τον πόνο σου, την αδικία που νιώθεις. Η μόνη σου δικαίωση θα είναι να δεις αυτό το μικρό πλασματάκι να μεγαλώνει…


Ελλάκτωρ: Πληροφορίες για «πράσινο φως» από τη DG Comp - CNN.gr\nΑνανεώθηκε: Τρίτη, 26 Ιανουαρίου 2021 20:45\nH εξέλιξη αυτή έχει βαρύνουσα σημασία ενόψει της εκδίκασης των ασφαλιστικών μέτρων αύριο το πρωί.\n«Πράσινο φως» για την υπόθεση της Ελλάκτωρ έδωσε σύμφωνα με πληροφορίες η DG Comp, θεωρώντας πως δεν τίθεται θέμα αναβολής της Γενικής Συνέλευσης της εταιρείες μετά τις καταγγελίες για συγκέντρωση στον κλάδο στην περίπτωση επικράτησης της Reggeborgh.\nΣύμφωνα με τις ίδιες πληροφορίες, η εξέλιξη αυτή έχει βαρύνουσα σημασία ενόψει της εκδίκασης των ασφαλιστικών μέτρων αύριο το πρωί για την πραγματοποίηση ή όχι της κρίσιμης Γενικής Συνέλευσης της εταιρείας.\nΥπενθυμίζεται ότι νωρίτερα σήμερα, αίτηση ασφαλιστικών μέτρων κατέθεσε η Invesco, εταιρεία συμφερόντων των εφοπλιστών Δημήτρη Μπάκου και Ιωάννη Καϋμενάκη, ζητώντας να μην πραγματοποιηθεί η κρίσιμη αυριανή Γενική Συνέλευση της Ελλάκτωρ.\nΗ Invesco ζητά την αναβολή έως ότου η εγχώρια Επιτροπή Ανταγωνισμού αποφασίσει αν προκύπτει θέμα συγκέντρωσης στην περίπτωση που η Reggeborgh επικρατήσει στη Γενική Συνέλευση των μετόχων και τη διοίκηση αναλάβει το Διοικητικό Συμβούλιο που προτείνει η ολλανδική εταιρεία.\nΗ εκδίκαση των ασφαλιστικών μέτρων θα πραγματοποιηθεί το πρωί της Τετάρτης, πριν την προγραμματισμένη ώρα της Γενικής Συνέλευσης, γεγονός που σημαίνει ότι το δικαστήριο καλείται να αποφασίσει αν η διαδικασία θα προχωρήσει κανονικά ή αν θα «παγώσει» μέχρι την απόφαση της Επιτροπής Ανταγωνισμού.\nΕΠΙΧΕΙΡΗΣΕΙΣ\t· ΕΛΛΑΚΤΩΡ\t· ΕΠΙΧΕΙΡΗΣΕΙΣ\t· DG COMP\t· ΓΕΝΙΚΗ ΣΥΝΕΛΕΥΣΗ ΜΕΤΟΧΩΝ\t· CNN ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· ΕΙΔΗΣΕΙΣ


ΑΠΟΚΡΑΤΙΚΟΠΟΙΗΣΕΙΣ. Παίγνια Του Απόστολου Αποστολίδη, Βοηθού Γενικού Γραμματέα ΠΟΕΔ > Π.Ο.Ε.Δ\nposted on Μαρτίου 06, 2014 10:20\nΠαίγνιο 1ο: Η προασπάθεια να αποκρατικοποιηθούν οι δημόσιοι οργανισμοί, σε πρώτη φάση οι Ημικρατικοί Οργανισμοί, πάει πίσω μια εικοσαετία. Είναι πολύ δυνατή στη μνήμη μας η «συγκυρία» να διοριστεί, κάποια στιγμη πρόεδρος του Δ.Σ. ενός εκ των Ημικρατικών Οργανισμών γνωστός επιχειρηματίας, ο οποίος ενδιαφερόταν να εντάξει στις επιχειρηματικές του δραστηριότητες τον εν λόγω οργανισμό.\nΠαίγνιο 2ο: Ερίζουν στη Βουλή τα κόμματα για το καλό της Κύπρου, για το καλό της κοινωνίας, για την επανεκκίνηση της οικονομίας, για την πτώχευση του Κράτους. Οι μεν αποδίδουν ευθύνες στους δε για την «αναγκαιότητα» να αποκρατικοποιηθούν Οργανισμοί Δημόσιου Δικαίου. Όλοι γνώριζαν, φυσικά, ότι αν προσκαλείτο η Τρόικα στην Κύπρο, ένας από τους άξονες – όρους θα ήταν το Ελάχιστο Κράτος (διεθνής όρος: minimum state) Αυτό δείχνει η ιστορία του ΔΝΤ από το 1995 και μετά. (Το επιβεβαίωσε στην πρόσφατη συνέντευξη της στο Sigma η κ. Βελκουλέσκου, επικεφαλής της αντιπροσωπείας του ΔΝΤ στην Κύπρο). Αυτοί που επαγγέλλονται αυτή την πολιτική, δικαιολογημένα επέμεναν να έρθει η ΤΡΌΙΚΑ. Αυτοί που διαφωνούσαν, γιατί την προσκάλεσαν; Έχουν, λοιπόν, όλοι ευθύνη ή όχι;\nΠαίγνιο 3ο: Εκ του ασφαλούς «πικκαρίσματα». Το ξαναζήσαμε, τον τραγικό Μάρτη του 2013. Και απάντηση δεν πήραμε. Γιατί το όχι έγινε μετά ναι; Γιατί δεν ψήφισαν από την αρχή ναι στο κούρεμα των καταθέσεων; Πολλά λέχθηκαν τότε. Εξακριβώθηκε, αποδείχθηκε κάτι γι’ αυτή τη συμπεριφορά; Όχι. Ήξεραν οι «5» πως το όχι του Φεβράρη θα γίνει ναι το Μάρτη. (Τόχει τελικά τούτος ο μήνας;). Ποιον σκοπό εξυπηρέτησε και αυτός ο τακτικισμός; Την Κοινωνία; Τον εργαζόμενο; Το δημόσιο συμφέρον;\nΠαίγνιο 4ο: Εκ του ασφαλούς αντίθετη στάση. Η μειοψηφία της Βουλής καταψήφισε το νομοσχέδιο. Ανάμεσα σε αυτούς που το καταψήφισαν είναι κάποιοι που επικαλούνταν τον εγκλωβισμό στην Κυβερνώσα Βουλή ο οποίος τους «εξανάγκασε» να προσκαλέσουν την Τρόικα και κάποιοι που πριν από τον Ιούνιο του 2012 ένωναν τις φωνές τους με την τότε αντιπολίευση και σημερινη Κυβέρνηση για να προσκληθεί η Τρόικα.\nΠαίγνιο 5ο: Προσανατολίζουν την κοινή γνώμη στο ότι η πολιτική αυτή απόφαση αφορά και μόνο τους Ημικρατικούς Οργανισμούς. Αν διαβάσει κάποιος προσεκτικά το νόμο θα διαπιστώσει πως αυτό αφορά την αποκρατικοποίηση οποιασδήποτε δημόσιας υπηρεσίας ή μέρος αυτής. Συνεπώς δεν λένε την αλήθεια για μια ακόμα φορά. Ο προσανατολισμός είναι σαφής: Οποιαδήποτε στιγμή η οποιαδήποτε κυβέρνηση μπορεί να πάρει ένα μέρος των υπηρεσιών του Κράτους και να το παραδώσει στον ιδιωτικό επιχειρηματικό τομέα.\nΕύλογα μπορεί να διερωτηθεί κάποιος: ποιον εξυπηρετεί όλο αυτό το σκηνικό; Μέσα από αυτη την άγονη αντιπράθεση, είναι κατανοητό πως δεν γίνεται διάλογος επί τη βάση της αλήθειας.\nΕίναι πια προφανές, εκτός δραματικών ανατροπών, πως το ποτάμι των αποκρατικοποιήσεων δεν γυρίζει πίσω. Η πορεία του σχεδιάστηκε πολύ καλά και το εκμεταλλεύονται όλοι στον πολιτικό τους λόγο.\nΕναγώνια όμως είναι τα ερωτήματα: Τι θα γίνει με τους εργαζόμενους; Τι πρόνοια λήφθηκε; Ποιο θα είναι το πλαίσιο της αγοράς των προϊόντων έτσι ώστε να συμφέρουν και οικονομικά τον κύπριο καταναλωτή; (μήπως αυτό με την κατάργηση της διατίμησης του ψωμιού, του γάλακτος και των καυσίμων; Ή αυτό με τα διάφορα καρτέλ;) Έχουν συζητηθεί όλοι οι τύποι αποκρατικοποίησης ή μόνο ένας;\nΜήπως καλούμαστε να προετοιμαστούμε για νέα αντίληψη περί του Δημόσιου Αγαθού της Παιδείας, της Υγείας, της Πρόνοιας για τον άνθρωπο; Και αν ναι, πώς αυτό θα διασφαλίζει την ποιότητα ζωής;


Αμερικανοί: Κάηκε το δέρμα μας στην πισίνα του Ρίο - Νέα Κρήτη\nΑμερικανοί: Κάηκε το δέρμα μας στην πισίνα του Ρίο\nΗμερομηνία δημοσίευσης: 11/08/2016, 20:51\nΤελευταία ενημέρωση: 11/08/2016, 20:56\nΤα παράπονα δεν έχουν τελειωμό στους Ολυμπιακούς Αγώνες του Ρίο. Τελευταίοι προστέθηκαν στη λίστα οι Αμερικανοί πολίστες, οι οποίοι υποστηρίζουν ότι το δέρμα τους υπέστη εγκαύματα από τη χλωρίνη που έριξαν οι διοργανωτές με σκοπό να διορθώσουν το χρώμα του νερού (ήταν πράσινο αντί για μπλε).\nΕκτός από την πισίνα των καταδύσεων, πράσινο χρώμα έχει το νερό και στην πισίνα, όπου διεξάγονται οι αγώνες πόλο. Μάλιστα ο αρχηγός των ΗΠΑ, Τόνι Αζεβέδο τόνισε μετά τον αγώνα της ομάδας του ότι "με δυσκολία μπορούσα να ανοίξω τα μάτια μου στο τελευταίο οκτάλεπτο! Μιλάμε για Ολυμπιακούς Αγώνες ωστόσο έριξαν τόση χλωρίνη στο νερό, που δεν μπορούσαμε να δούμε μπροστά μας! Είναι απαράδεκτα πράγματα. Κάηκε το δέρμα μας".\nΠρόσθεσε, δε, πως πλέον το πρόβλημα δεν έχει να κάνει μόνο με την αισθητική των τηλεθεατών, αλλά αφορά την υγεία των αθλητών! "Το γελοίο του πράγματος δεν είναι το πράσινο χρώμα! Έχω αγωνιστεί και σε άλλες πισίνες με πράσινο χρώμα! Ποιος νοιάζεται για το πράσινο νερό; Θα μπορούσε να είναι οποιοδήποτε χρώμα. Αυτό που μετράει είναι η ασφάλεια και η υγεία μας".\nΘυμίζουμε πως η Οργανωτική Επιτροπή των Ολυμπιακών Αγώνων εξήγησε πως το πράσινο χρώμα της πισίνας οφείλεται σε ρύθμιση της αλκαλικότητας και του pH, διευκρινίζοντας ότι η υγεία των αθλητών δεν βρίσκεται σε κανέναν απολύτως κίνδυνο.


Το μέσο κόστος της εξόδου από το σπίτι των γονέων σας - 2019 | Χρήματα\nΚύριος /Χρήματα /Το μέσο κόστος της εξόδου από το σπίτι των γονέων σας\nΕνοικίαση και άλλα μηνιαία τέλη\nΗ έξοδος από το σπίτι των γονέων σας για πρώτη φορά είναι ένα σημαντικό βήμα για την επίτευξη ανεξαρτησίας και τη βελτίωση της αυτοπεποίθησης. Ωστόσο, η μετακίνηση κοστίζει χρήματα. Το μέσο κόστος μπορεί να ποικίλει σημαντικά ανάλογα με τη στέγαση, τις μεταφορές και άλλα έξοδα στην περιοχή σας. Όταν υπολογίζετε το κόστος σας, θα πρέπει να συμπεριλάβετε πτυχές όπως η μεταφορά των περιουσιακών στοιχείων σας σε ένα νέο μέρος, μηνιαίες αμοιβές και μετακίνηση.\nΈχοντας το δικό σας σπίτι για πρώτη φορά είναι συναρπαστικό.\nΤο αρχικό βάρος της εξόδου μπορεί να είναι μεγάλο. Τα διαμερίσματα και τα σπίτια ενοικίασης χρεώνουν συχνά τέλη αίτησης και στη συνέχεια προκαταβολή ίση με μίσθωση ενός ή δύο μηνών. Οι καταθέσεις κατοικίδιων ζώων φέρουν επιπλέον χρέωση. Τα περισσότερα διαμερίσματα και σπίτια απαιτούν επίσης να έχετε ηλεκτρικό ρεύμα στο όνομά σας. το βοηθητικό πρόγραμμα μπορεί να χρεώσει μια προμήθεια προθέρμανσης και μια κατάθεση από μερικές εκατοντάδες δολάρια. Έτσι, για παράδειγμα, τα αρχικά σας έξοδα μπορεί να μοιάζουν με αυτό: Τέλος αίτησης - $ 20, κατάθεση ενοικιαζόμενης μονάδας - $ 700, κατάθεση κατοικίδιων ζώων - $ 150, τέλη ηλεκτρικής ενέργειας και κατάθεση - $ 200.\nΜόλις βρείτε ένα μέρος, αποφασίστε αν μπορείτε και μερικούς φίλους να μετακινήσετε τα υπάρχοντά σας ενοικιάζοντας ένα φορτηγό ή αν χρειάζεστε επαγγελματίες μετακινητές. Μπορείτε να εξετάσετε το ενδεχόμενο να μετακινήσετε τα μικρά αντικείμενα μόνοι σας αλλά να προσλάβετε επαγγελματίες μετακινούμενους για τα βαρύτερα έπιπλα σας. Οι τιμές για την ενοικίαση φορτηγού θα μπορούσαν να φτάσουν τα 19,99 δολάρια και τα χιλιόμετρα για μια μικρή κίνηση στην πόλη σε περισσότερα από 2.000 δολάρια για ένα cross-country, σύμφωνα με την U-Haul. Εάν επιλέξετε επαγγελματίες μεταφορείς, λάβετε τρεις εκτιμήσεις. Οι επαγγελματίες μετακινητές τείνουν να χρεώνουν κατά βάρος και απόσταση. η μετακίνηση αρκετών αγαθών για ένα διαμέρισμα ενός υπνοδωματίου σε όλη τη χώρα μπορεί να κοστίσει 2.000 δολάρια, σύμφωνα με το MyMovingReviews.\nΤο ενοίκιο θα είναι το μεγαλύτερο μηνιαίο κόστος και θα διαφέρει ανάλογα με τη μητροπολιτική περιοχή και τη γειτονιά σας. Για παράδειγμα, το μέσο κόστος ενοικίασης ενός διαμερίσματος στο Wheeling, Δυτική Βιρτζίνια, το 2012 ήταν $ 522, ενώ ήταν $ 1.560 στο San Jose της Καλιφόρνια, σύμφωνα με την ProximityOne. Μπορείτε να αποκτήσετε μια ιδέα για το μέσο κόστος σε κάθε συγκεκριμένη γειτονιά, ελέγχοντας λίστες διαμερισμάτων σε ιστοσελίδες όπως οι Zillow και Craigslist. Ορισμένα διαμερίσματα χρεώνουν επίσης τέλη για το νερό και τα σκουπίδια.\nΚατά τον υπολογισμό του κόστους, μην ξεχάσετε να συμπεριλάβετε το κόστος μεταφοράς στη δουλειά σας, η οποία μπορεί να είναι περισσότερο ή λιγότερο από την κατοικία των γονέων σας. Αν όλα αυτά τα έξοδα φαίνονται πολύ ακριβά, μπορεί να θεωρήσετε έναν ή περισσότερους συγκάτοικους, οι οποίοι σας επιτρέπουν να διαιρέσετε το κόστος των καταθέσεων και του ενοικίου.\nnone: προϋπολογισμός, μέσο, κόστος, εξόδου, σπίτι, γονέων, χρήματα |


Κ. Μητσοτάκης: Σε δημόσιο διάλογο η υποχρεωτική στράτευση στα 18 έτη - Απάντηση ΣΥΡΙΖΑ σε υψηλούς τόνους - Alldaynews.gr\nΚ. Μητσοτάκης: Σε δημόσιο διάλογο η υποχρεωτική στράτευση στα 18 έτη – Απάντηση ΣΥΡΙΖΑ σε υψηλούς τόνους\nΗ αναπάντεχη απάντηση που άφησε δημοσιογράφους και κοινό με το στόμα ανοιχτό\n«Υπάρχει το ζήτημα της υποχρεωτικής στράτευσης στα 18 έτη, διευκολύνει τον προγραμματισμό των Ενόπλων Δυνάμεων», επισήμανε ο πρωθυπουργός, Κυριάκος Μητσοτάκης, απαντώντας σε σχετική ερώτηση, στην καθιερωμένη συνέντευξη τύπου στο πλαίσιο του Thessaloniki Helexpo Forum.\n«Η θητεία δεν πρόκειται να αυξηθεί πέρα των 12 μηνών», ανέφερε ο πρωθυπουργός.\n«Θα έπρεπε οι νεοσύλλεκτοι να αποκτούν κάποιες δεξιότητες κατά τη διάρκεια της θητείας τους, που θα τους είναι χρήσιμες στη ζωή τους μετά τον στρατό. Να μην αισθάνονται ότι είναι χαμένος χρόνος», πρόσθεσε.\nΌπως ανέφερε ο κ. Μητσοτάκης, «το ζήτημα θα το θέσω στον δημόσιο διάλογο. Είναι θέμα το οποίο το συζητάω. Δεν είμαι έτοιμος ακόμη να κάνω ανακοινώσεις».\nΣΥΡΙΖΑ: Αυταρχική και ξεπερασμένη η υποχρεωτική στράτευση στα 18\nΣφοδρή επίθεση προς Κυριάκο Μητσοτάκη εξαπολύει ο ΣΥΡΙΖΑ, με αφορμή τη συνέντευξη τύπου του πρωθυπουργού στο πλαίσιο του Thessaloniki Helexpo Forum.\nΣε ανακοίνωσή του το κόμμα της αξιωματικής αντιπολίτευσης διαψεύδει ότι είχε ενημερωθεί για συμφωνία στο πλαίσιο των διαπραγματεύσεων στο Βερολίνο.\nΕπίσης εγκαλεί τον κ. Μητσοτάκη για κυνική ομολογία “πως δεν είναι σε θέση να κοστολογήσει το εξοπλιστικό πρόγραμμα μαμούθ, το οποίο εξήγγειλε εν αγνοία της Βουλής, των κομμάτων και των θεσμικών οργάνων των Ενόπλων Δυνάμεων”.\nΑναφορικά με την υποχρεωτική στράτευση στα 18, το κόμμα σχολιάζει ως αυταρχική και ξεπερασμένη την αντίληψη αυτή, ενώ σε ό,τι αφορά την οικονομία αναφέρει πως «ο πρωθυπουργός είχε δύο ευκαιρίες χθες και σήμερα να παρουσιάσει ένα συγκεκριμένο σχέδιο και να θέσει προτεραιότητες. Δεν το έκανε. Όσο για την απέλπιδα προσπάθειά του να αποδώσει την ύφεση στην παγκόσμια κρίση, ό,τι και να πει, αυτή φέρει την υπογραφή του με τη βούλα της ΕΛΣΤΑΤ ήδη από το 4ο τρίμηνο του 2019, πολύ πριν την πανδημία”.\nΜας πληροφόρησε ότι έχει τη συνείδησή του ήσυχη πως ενημέρωσε την αντιπολίτευση για τις διαπραγματεύσεις στο Βερολίνο, ενώ τον διαψεύδουν όλοι οι πολιτικοί αρχηγοί.\nΟμολόγησε κυνικά πως δεν είναι σε θέση να κοστολογήσει το εξοπλιστικό πρόγραμμα μαμούθ, το οποίο εξήγγειλε εν αγνοία της Βουλής, των κομμάτων και των θεσμικών οργάνων των Ενόπλων Δυνάμεων.\nΗ σκέψη δε για υποχρεωτική στράτευση στα 18, αναδεικνύει το αυταρχικό και ξεπερασμένο πρόγραμμα του για τη νέα γενιά.\nΕίναι ενδεικτικό της αντίληψης του κυρίου Μητσοτάκη το πόσο λίγο χρόνο αφιέρωσε στα ζητήματα της οικονομίας.\nΔιότι ο πρωθυπουργός και η κυβέρνησή του συνεχίζουν να εθελοτυφλούν και να πιστεύουν ότι αποσπασματικά μέτρα, δάνεια και αναστολές αρκούν για να γυρίσουν την εικόνα.\nΔεν θα σταθούμε στα ψέματα για το ποιος και πότε δημιούργησε τη δομή στη Μόρια.\nΤέλος, όσον αφορά στον πρωτοφανή διασυρμό του κ. Μητσοτάκη, τον ενημερώνουμε ότι μάλλον ποτέ στην παγκόσμια ιστορία δεν έχει υπάρξει πρωθυπουργός που μετανιωμένος απολογείται σε εκδότη σε ζωντανή μετάδοση για την κοινοβουλευτική του ομάδα.\nΌλη η Ελλάδα γνωρίζει πως η Ν.Δ. είναι το κόμμα της διαπλοκής, δεν χρειαζόταν να εξευτελιστεί κιόλας…


Πιτίνο: «Και να σκεφτείτε πως έχουν προπονητή τον Ντέιβιντ Μπλατ» - Fosonline\nΤετάρτη, 19 Ιουνίου 2019 08:41\nΟ προπονητής του Παναθηναϊκού που είδε απίθανα πράγματα στο ΣΕΦ όχι όμως στο ΟΑΚΑ.\nΟ προπονητής του Παναθηναϊκού, Ρικ Πιτίνο παραχώρησε συνέντευξη στο Garry Parrish Show και συγκεκριμένα στον δημοσιογράφο Γκάρι Πάρις, στον 92.9 FM ESPN του Μέμφις.\nΣε αυτή, ο 67χρονος προπονητής είπε μεταξύ άλλων για τον Παναθηναϊκό «πετύχαμε κάτι σπουδαίο, ήμασταν νεκροί».\nΜίλησε και για τον Ολυμπιακό ο Ρικ Πιτίνο. Έδειξε έκπληκτος από το γεγονός ότι «στο γήπεδο του Ολυμπιακού υπάρχουν δίχτυα». Προφανώς δεν έχει δει τα αντίστοιχα στο ΟΑΚΑ. «Είδα απίθανα πράγματα στην έδρα τους», είπε χαρακτηριστικά και προφανώς δεν έχει δει απίθανα πράγματα στο ΟΑΚΑ.\nΑκούστε όσα είπε ο Πιτίνο:


ΑΛΗΘΕΙΕΣ-ΨΕΜΑΤΑ-ΑΟΡΙΣΤΙΕΣ: Απετράπησαν σχεδιαζόμενες δολοφονίες - Ολοκληρώθηκε η επιχείρηση εντοπισμoύ τζιχαντιστών\nΑπετράπησαν σχεδιαζόμενες δολοφονίες - Ολοκληρώθηκε η επιχείρηση εντοπισμoύ τζιχαντιστών\nΣε 15 συλλήψεις προχώρησε η αστυνομία της Αυστραλίας στο πλαίσιο της μεγάλης αντιτρομοκρατικής επιχείρησης που έγινε σήμερα το πρωί σε προάστια του Σίδνεϊ και\nτου Μπρισμπέιν, στις πολιτείες Κουίνσλαντ και Νέας Νότιας Ουαλίας, με σκοπό να αποτραπούν σχεδιαζόμενες δολοφονίες από τζιχαντιστές.\nΗ επιχείρηση αυτή, η μεγαλύτερη του είδους που έχει διεξαχθεί στα χρονικά της Αυστραλίας, στην οποία συμμετείχαν 800 αστυνομικοί, διεξάγεται μια εβδομάδα μετά την αύξηση του επιπέδου συναγερμού από την Καμπέρα, εξαιτίας της τρομοκρατικής απειλής που αποτελούν οι αυστραλοί μαχητές του ΙΚ που επιστρέφουν από τη Μέση Ανατολή.\nΟι αρχές αποφάσισαν να πραγματοποιήσουν τις εφόδους μετά την υποκλοπή μηνύματος ενός «Αυστραλού, κατά τα φαινόμενα αρκετά υψηλόβαθμου στελέχους του ΙΚ» που καλούσε «τα δίκτυα υποστήριξης στην Αυστραλία» να προβούν στο έδαφος αυτό σε δημόσιες "δολοφονίες"», ανακοίνωσε ο πρωθυπουργός Τόνι Αμποτ. «Συνεπώς, δεν πρόκειται μόνο για υποψίες αλλά για πρόθεση και για το λόγο αυτό η αστυνομία και οι υπηρεσίες ασφαλείας αποφάσισαν να δράσουν». Ένας ύποπτος ανακρίθηκε και ένα όπλο κατασχέθηκε, σύμφωνα με την αστυνομία.\n«Η αστυνομία εκτιμά ότι η ομάδα εναντίον της οποίας ξεκινήσαμε τη σημερινή επιχείρηση σκόπευε και είχε αρχίσει να σχεδιάζει βίαιες ενέργειες εδώ στην Αυστραλία. Αυτές οι βίαιες ενέργειες ήταν κυρίως τυφλές επιθέσεις εναντίον πολιτών», δήλωσε ο αρχηγός της ομοσπονδιακής αστυνομίας Αντριου Κόλβιν.\nΣύμφωνα με το δημόσιο τηλεοπτικό δίκτυο ABC, οι ύποπτοι σχεδίαζαν συγκεκριμένα την απαγωγή ενός τυχαίου πολίτη στο Σίδνεϊ, τον οποίο θα τύλιγαν μέσα σε σημαία του Ισλαμικού Κράτους και θα αποκεφάλιζαν μπροστά σε κάμερα.\nΕκτός από τον πρόσφατο αποκεφαλισμό τριών δυτικών ομήρων από τους τζιχαντιστές του ΙΚ, ο επιχειρησιακός σχεδιασμός θυμίζει τη δολοφονία του βρετανού στρατιώτη Λ. Ρίγκμπι ο οποίος είχε δεχτεί επίθεση στις 22 Μαΐου του 2013 μέρα μεσημέρι σε πολυσύχναστο δρόμο του νότιου Λονδίνου. Δύο Λονδρέζοι νιγηριανής καταγωγής τον έριξαν στο έδαφος, τον χτύπησαν με μαχαίρι και ουσιαστικά τον αποκεφάλισαν, μπροστά στα μάτια πολλών περαστικών.\n«Οι άνθρωποι αυτοί, λυπάμαι που το λέω, δεν μας μισούν γι αυτά που κάνουμε, μας μισούν γι αυτό που είμαστε και για τον τρόπο που ζούμε», δήλωσε ο Τόνι Αμποτ.\nΣχεδόν 60 Αυστραλοί πολεμούν στις τάξεις των τζιχαντιστών στο Ιράκ και τη Συρία, ενώ άλλοι περίπου 100 παρέχουν, από την Αυστραλία, ενεργή στήριξη στα ριζοσπαστικά σουνιτικά κινήματα, σύμφωνα με τις υπηρεσίες ασφαλείας της χώρας.\nΔύο άτομα ύποπτα για στρατολόγηση μελών του τζιχάντ συνελήφθησαν την περασμένη εβδομάδα, ύστερα από έρευνες σε ισλαμικό κέντρο στο Μπρίσμπεϊν. Χθες ένα γραφείο αποστολής εμβασμάτων έκλεισε, μετά τις υποψίες των υπηρεσιών πληροφοριών ότι χρησίμευε για τη χρηματοδότηση του ΙΚ.\nΓια τον υπουργό Μετανάστευσης Σκοτ Μόρισον, μέλος του εθνικού συμβουλίου ασφαλείας, η σημερινή επιχείρηση αποδεικνύει την «πραγματική απειλή» την οποία αντιμετωπίζει η Αυστραλία και «εξηγεί τη δυναμική απάντηση της κυβέρνησης».\nΤουλάχιστον ένα μήνα μετά το Λονδίνο και για πρώτη φορά από το 2013, η Καμπέρα αύξησε στις 12 Σεπτεμβρίου το επίπεδο του συναγερμού για τρομοκρατική απειλή από «μεσαίο» σε «υψηλό» που σημαίνει ότι «μια τρομοκρατική επίθεση είναι πιθανή».\n«Οι υπηρεσίες ασφαλείας και πληροφοριών ανησυχούν για τον αυξανόμενο αριθμό των Αυστραλών που δουλεύουν για τρομοκρατικές οργανώσεις όπως οι Αλ Κάιντα, Ισλαμικό Κράτος, Τζαμπάτ αλ-Νόσρα. Η απειλή που συνιστούν αυξάνεται εδώ και τουλάχιστον ένα χρόνο», είχε εξηγήσει τότε ο Αμποτ.\nΗ Αυστραλία μετέχει σε μεγάλο βαθμό, στο πλευρό των Αμερικανών, στον πόλεμο κατά των τζιχαντιστών, με την προμήθεια στρατιωτικού υλικού, όπλων, πολεμοφοδίων και ανθρωπιστικής βοήθειας. Η Καμπέρα θα αναπτύξει 600 στρατιώτες -εκ των οποίων 400 μέλη της πολεμικής αεροπορίας- στα Ηνωμένα Αραβικά Εμιράτα.\nΑναρτήθηκε από aoristies στις 10:48 π.μ.\nΓιατί οι Εβραίοι αντιτίθενται στην Ανεξαρτησία της...\nΠαράθυρο για να γλιτώσουν τη διαγραφή οι... μελλον...\nΑπετράπησαν σχεδιαζόμενες δολοφονίες - Ολοκληρώθηκ...\nΑνακάλυψαν γαλαξία νάνο σε μαύρη τρύπα... γίγαντα\nΜοτοσικλετιστής, πατέρας δύο παιδιών, νεκρός σε τρ...\nΟμοίωμα χειροβομβίδας σε επίθεση κατά των ΜΑΤ στα ...\nΚρήτη: Ανατροπή στην υπόθεση βιασμού 24χρονου ψυχι...\nΕκτελέστηκε μητέρα που άφησε το παιδί της να πεθάν...\nΓαλλίδα εθελόντρια προσβλήθηκε από τον ιό Εμπολα\nΚάηκε ζωντανός μέσα στο αυτοκίνητό του\nΟ Δανός 2ος πράκτορας στην καρδιά της Αλ Κάιντα


Ταλαιπωρημένα μαλλιά μετά το καλοκαίρι; Τα καλύτερα προϊόντα για να τους χαρίσεις τη χαμένη τους λάμψη | Μαλλιά | Ladylike.gr\nBEAUTY ΜΑΛΛΙΑ ΒΙΒΗ ΑΓΓΕΛΑΚΗ Σεπτεμβρίου 03 2019 18:16\nΤαλαιπωρημένα μαλλιά μετά το καλοκαίρι; Τα καλύτερα προϊόντα για να τους χαρίσεις τη χαμένη τους λάμψη\nΤα προϊόντα που θα σε βοηθήσουν στην αναδόμηση των μαλλιών σου μετά τις διακοπές\nΜη μου μιλάς για καλοκαίρια, για ακρογιαλιές και ταλαιπωρημένα μαλλιά. Γιατί αν σε δύο beauty πράγματα μας «στοιχίζει» το καλοκαίρι- λέμε τώρα- αυτά θα ήταν σίγουρα η αφυδατωμένη επιδερμίδα και τα μαλλιά μας. Ο ήλιος, ο αέρας, η υγρασία, το αλάτι της θάλασσας τα ταλαιπωρούν με αποτέλεσμα, γυρνώντας από τις διακοπές η χαίτη μας να θυμίζει περισσότερο άχυρα παρά μαλλιά. Και δεν είναι μόνο το χρώμα, που αν έχεις βαμμένα μαλλιά θα έχεις παρατηρήσει πως δείχνει πιο θαμπό και ξεθωριασμένο, είναι η υφή τους και φυσικά η αφυδατωμένη εικόνα τους. Το ζητούμενο είναι σε κάθε περίπτωση είναι αρχικά να ασχοληθείς μαζί τους, να τα ενυδατώσεις, δίνοντάς τους το απαραίτητο boost με τα κατάλληλα προϊόντα και φυσικά, σε δεύτερη φάση, να κλείσεις ένα ραντεβού στο κομμωτήριο, αν η κατάσταση στις άκρες των μαλλιών σου έχει φτάσει στο απροχώρητο.\nΔιάβασε ακόμη: 4 πανεύκολοι τρόποι να αλλάξεις hairlook χωρίς να κόψεις ούτε ένα εκατοστό από τα μαλλιά σου\nΈνα σαμπουάν που θα ενυδατώσει και θα αναδομήσει τα μαλλιά σου\nKérastase Bain Thérapiste Résistance: Eδικά σχεδιασμένο για τη φροντίδα των πολύ ταλαιπωρημένων μαλλιών που έχουν υποστεί σημαντική φθορά, αυτό το σαμπουάν είναι ιδανικό για την αναδόμηση των μαλλιών σου. Περιβάλλει την τρίχα κατά το λούσιμο και την αναζωογονεί, χαρίζοντας λάμψη και απαλότητα.\nΑν είσαι ξανθιά δοκίμασε το Bain Lumiere από τη σειρά Blond Absolu της Kérastase: Λειαίνει την τρίχα, για ανάλαφρη αίσθηση στα μαλλιά. Χάρη στο υαλουρονικό οξύ, βελτιώνει & φωτίζει τη φυσική λάμψη των μαλλιών. Η υψηλή περιεκτικότητα σε ενυδατικούς παράγοντες ενυδατώνει την τρίχα σε βάθος & για μακρά διάρκεια. Εμπλουτισμένο με έναν συνδυασμό Υαλουρονικού οξέος και άνθους Εντελβάις, προστατεύει από τις ίνες της τρίχας. Το Υαλουρονικό οξύ ενυδατώνει σε βάθος τα ξανθά μαλλιά, χαρίζοντας ένα ομοιόμορφο άγγιγμα από τη ρίζα ως την άκρη.\nΤο επόμενο βήμα aka το σωστό conditioner\nPantene Pro-V Αναδόμηση & Προστασία Conditioner: Προσφέρει στα μαλλιά τη χαμένη τους ενυδάτωση, διατηρώντας τα επίπεδά της σταθερά. Κι αυτό χάρη στην προηγμένη σύνθεση Pro-V με σύστημα προστασίας της Κερατίνης. Οι αντιοξειδωτικοί παράγοντες εισχωρούν στον πυρήνα της τρίχας και αιχμαλωτίζουν τα μεταλλικά στοιχεία του νερού προστατεύοντας τα μαλλιά σας από την αφυδάτωση και τη φθορά.\nLe Petit Marseillais™, Conditioner για Προστασία & Αναδόμηση για φθαρμένα και αδύναμα μαλλιά: Με εκχύλισμα ελαιόδεντρου και γάλα ακακίας θρέφει και αναδομεί τα μαλλιά, αφήνοντάς τα ομορφότερα, απαλότερα και πιο λαμπερά.\nΑν έχεις βαμμένα μαλλιά και χρειάζεσαι κάτι παραπάνω από ένα κλασικό conditioner. Το Elvive Rapid Reviver Color Vive Super Conditioner είναι αυτό που ζητάς. Εμπλουτισμένη με προστατευτικό serum που εμπεριέχει Αμινοξύ & Βιταμίνη Ε, προσφέρει άμεση προστασία που δε βαραίνει τα μαλλιά.\nΗ leave in μάσκα για lazy girls\nRene Furterer Absolue Keratine Leave-In Cream: Στην ουσία πρόκειται για μία καθημερινή κρέμα leave-in aka που δε χρειάζεται ξέπλυμα, ιδανική για πολύ ταλαιπωρημένα, εύθραυστα μαλλιά. Με 100% δραστικά συστατικά φυσικής προέλευσης επανορθώσει τα μακριά μαλλιά και τις πολύ κατεστραμμένες άκρες μέρα με τη μέρα.\nΔιάβασε ακόμη: 6 μάσκες μαλλιών που πρέπει να κάνεις μετά τις διακοπές σου\nΟ βασικότερος σύμμαχός σου: Μία μάσκα αναδόμησης\nMoroccanoil Restorative Hair Mask: Στην ουσία- όπως σου έχουμε ξαναπεί- πρόκειται για μία μάσκα- θεραπεία βαθιάς αναδόμησης, ιδανική για κατεστραμμένα και βαμμένα μαλλιά. Εμπλουτισμένη με έλαιο Argan, αναδομεί και θωρακίζει την τρίχα, χαρίζοντάς της έντονη λάμψη. Η πλούσια σε έλαιο argan και πρωτεΐνες φόρμουλά της προστατεύει και αναδομεί τα μαλλιά.\nGarnier Fructis Repairing Papaya Hair Food (Μάσκα επανορθώσης 3 σε 1 με papaya): Με 98% φυσική προέλευση, εμπλουτισμένη με papaya επανορθώνει τα φθαρμένα μαλλιά, ενώ η πλούσια υφή της απορροφάται άμεσα. Το καλύτερο; Μπορείς να τη χρησιμοποιήσεις με 3 διαφορετικούς τρόπους - σαν conditioner, μάσκα ή χωρίς ξέβγαλμα σε βρεγμένα ή στεγνά μαλλιά - έχοντας ένα και μόνο αποτέλεσμα: super επανόρθωση.\nΤο λαδάκι που θα τα αφήσει πιο απαλά από ποτέ\nApivita, λάδι θρέψης και επανόρθωσης για τα μαλλιά με Αργκάν & Ελιά: Μία δραστική φυσική φόρμουλα από εκλεκτά έλαια για να αποκαταστήσετε τη χαμένη ζωντάνια και στιλπνότητα των μαλλιών. Μία πολύτιμη θεραπεία επανόρθωσης και αναδόμησης των μαλλιών. Θρέφει σε βάθος και επανορθώνει τις φθορές χάρη στα φυτικά έλαια αργκάν, ελιάς, αμυγδάλου, ηλίανθου και βρώμης, χαρίζοντας λάμψη και επαναφέροντας τη ζωντάνια.\nWella SP Luxe Oil: Ιδανικό για όλους τους τύπους μαλλιών και με πολυ ελαφριά σύνθεση, ενυδατώνει σε βάθος, αναδομεί και λειαίνει τα ταλαιπωρημένα σου μαλλιά. Η υφή των μαλλιών γίνεται έως 10 φορές πιο λεία με μία μόνο εφαρμογή.\nSaryna Key Damage Repair Pure African Shea Oil: Με σύνθεση πλούσια σε shea butter, μια φυσική πηγή κερατίνης που χρησιμοποιείται για την αποκατάσταση των μαλλιών, αφήνει απαλά, λαμπερά και σωστά ενυδατωμένα τα μαλλιά. Οι βιταμίνες και τα αμινοξέα χρησιμοποιούνται για να διεισδύουν στο στέλεχος της τρίχας και να την επανορθώνουν από τη ρίζα ως την άκρη. Έχει ελαφριά σύνθεση που απορροφάται αμέσως.\nΈνα serum ειδικά για τις άκρες των μαλλιών σου\nL'Oréal Professionnel Serié Expert Absolut Repair Serum Wheat Oil: Ιδανικό για τα αφυδατωμένα, ταλαιπωρημένα μαλλιά αυτό το serum αναδόμησης και λάμψης κάνει focus στις ευαίσθητες άκρες των μαλλιών, προετοιμάζοντας παράλληλα τα μαλλιά για το στέγνωμα. Με αυτόν τον τρόπο διευκολύνεται το φορμάρισμά τους, ενώ μπορεί επίσης να χρησιμοποιηθεί και σαν τελευταία πινελιά τελειοποίησης του χτενίσματος.\nΗ Μπέττυ Μαγγίρα έκανε το κούρεμα που της ταιριάζει πιο πολύ απ' όλα\nΤο κούρεμα που έκανε η Κατερίνα Καραβάτου για να ανανεώσει το καρέ της\nΗ Cara Delevingne μέσα σε μία εβδομάδα έκανε 4 συγκλονιστικά μακιγιάζ


Tι κρύβει η σιωπή του Carlos Ghosn\nΠρώτη Δημοσίευση:\tΚυριακή, 16. 12. 2018 - 15:23\nH άνοδος και η πτώση του άλλοτε παντοδύναμου στελέχους της αυτοκινητοβιομηχανίας\nΣτα 64 του χρόνια, ο Carlos Ghosn φαίνεται ότι είναι ένας άνθρωπος που δικαιούται να πει ότι τα έχει ζήσει όλα. Kατάφερε να παρεισφρήσει και να πάρει τα ηνία μιας ιστορικής ιαπωνικής αυτοκινητοβιομηχανίας, της Nissan, παρότι ξένος και ανεπιθύμητος, να τη διασώσει από το χείλος του γκρεμού και να την επαναφέρει στην παλιά, γλυκιά της νιότη.\nΣτη συνέχεια, την ένωσε με μια γαλλική, τη Renault και, λίγο αργότερα, έβαλε στη Nissan-Renault Alliance και τη Mitsubishi, διασώζοντάς τη, επίσης. Kαι εκεί που ο πρόεδρος και CEO και των τριών εταιριών (και επικεφαλής του Alliance) είχε δημιουργήσει τον μεγαλύτερο όμιλο αυτοκινητοβιομηχανιών του πλανήτη (βάσει των περσινών πωλήσεων), είχε ανοίξει νέες ρότες, εγκαινιάζοντας τη συνεργασία με τη Mercedes-Benz και αντιμετωπιζόταν ως «ήρωας» του επιχειρείν και, σίγουρα ως ένα εκ των κορυφαίων στελεχών της διεθνούς αυτοκινητοβιομηχανίας, ήρθε η πτώση. Kαι μάλλον, θα γραφτεί στην ιστορία ως ο τελευταίος Eυρωπαίος CEO ιαπωνικής βιομηχανίας.\nΓια τον Ghosn, ο οποίος είχε γίνει τόσο αγαπητός στη χώρα του ανατέλλοντος ηλίου, που μετετράπη σε υπερήρωα - πρωταγωνιστή σε κόμικ Manga, το γεγονός ότι κρατείται σε ιαπωνικές φυλακές, ήταν ένα σοκ. Ίσως όχι για τον ίδιο, αφού ήταν προφανώς -έστω και ανεπισήμως- ενήμερος για την εσωτερική έρευνα της Nissan εις βάρος του, όμως σίγουρα για τον υπόλοιπο κόσμο. Kαι, από την ώρα που συνελήφθη, άρχισε η αποκαθήλωσή του. Ώσπου ο «ήρωας» έγινε στόχος καταγραυγής στην Iαπωνία.\nTην επόμενη της σύλληψης του Ghosn από τις ιαπωνικές Aρχές για παράβαση του ιαπωνικού οικονομικού νόμου, ήρθε και το επόμενο χτύπημα: O υπουργός Oικονομικών της Γαλλίας, Bruno Le Maire, με δημόσια παρέμβασή του, δήλωσε ότι «ο Carlos Ghosn δεν είναι πλέον κατάλληλος για να ηγηθεί της Renault, μετά από τη σύλληψή του στην Iαπωνία», ενώ ο CEO της Nissan, Hiroto Saikawa (ο οποίος έκανε περικοπή στον μισθό του, όπως και άλλα στελέχη της εταιρίας, για να πληρωθεί το κόστος του σκανδάλου) ακολούθησε.\nΣήμερα, ένα μήνα μετά από την σύλληψή του, οι Nissan και Mitsubishi τον έχουν απολύσει, ενώ η Renault τον έχει αντικαταστήσει περιμένοντας το δικαστικό αποτέλεσμα. O ίδιος, ζήτησε να αφεθεί ελεύθερος. Oι ιαπωνικές Aρχές ωστόσο, αποφάσισαν να παρατείνουν κατά 10 μέρες ακόμα την 20ήμερη κράτησή του. O Ghosn, παρότι αρνείται τις κατηγορίες, σιωπά. Kι αυτό επειδή ξέρει ότι στην Iαπωνία, η «σχέση» μεταξύ κρατουμένου και εισαγγελέα, μοιάζει με παρτίδα πόκερ. Oποιαδήποτε δήλωση του κατηγορουμένου, μπορεί να μετατραπεί σε «όπλο» στα χέρια του εισαγγελέα. Πέραν αυτού, περιμένει να ολοκληρωθεί η έρευνα, καθώς ακόμη δεν του έχουν απαγγελθεί κατηγορίες επισήμως. Eλπίδα του είναι να αποφύγει τις κατηγορίες για οικονομικό έγκλημα, η ποινή του οποίου είναι δεκαετής φυλάκιση και πρόστιμο 80.000 δολαρίων τουλάχιστον. Γιατί, στην Iαπωνία, το 99% των κατηγορουμένων για έγκλημα καταδικάζεται και στο 100% των κρατουμένων για οικονομικό έγκλημα δεν γίνεται δεκτή η αποφυλάκιση με εγγύηση.\nKαι γιατί κατηγορείται; H έρευνα της Nissan αποκάλυψε ότι ο Ghosn και ένα άλλο μέλος του ΔΣ, ο Greg Kelly, παραποίησαν τα στοιχεία που κατατίθεντο στο χρηματιστήριο του Tόκιο, σχετικά με την αποζημίωση του πρώτου. Δήλωναν ότι έπαιρνε 5 δισ. γιεν (44 εκατ. δολάρια) λιγότερα ετησίως, ενώ σύμφωνα με την Nissan, υπάρχουν δεκάδες άλλα στοιχεία κακοδιαχείρισης. Aνάμεσά τους, η ιδιοποίηση ποσών που προσδιορίζονταν για άλλα στελέχη, η προσωπική χρήση assets της εταιρίας και πολλά ακόμα.\nKαι μαζί με όλα αυτά, εν κινδύνω τίθεται το δημιούργημα του Ghosn αυτό καθεαυτό. Mε δεδομένο ότι «ο Ghosn είναι η Alliance», όπως σημείωσε και η αναλύτρια του Cox Automotive, Rebecca Lindland, η «Συμμαχία» που έχτισε ο 64χρονος που γεννήθηκε στη Bραζιλία, μεγάλωσε στο Λίβανο και σπούδασε στη Γαλλία, κινδυνεύει, κατά πολλούς, να διαλυθεί, αν και, προς το παρόν, δηλώνουν ότι είναι προσηλωμένες στο Alliance. Άλλωστε, υπάρχουν και ζητήματα ιδιοκτησίας. H Renault διαθέτει μερίδιο 43,5% στη Nissan, ενώ η Nissan μερίδιο 15% της Renault. H Mitsubishi μπήκε στο σχήμα το 2016, όταν η Nissan απέκτησε 34% των μετοχών της.


Ως κορυφαία καινοτόμος εταιρεία στον τομέα των βαφών, είμαστε επίσης αφοσιωμένοι να βοηθούμε τους πελάτες μας στην εύρεση λύσεων για την επιχείρησή τους που συμβάλλουν στην επίτευξη κορυφαίας απόδοσης.\nΤο πρόγραμμα Acoat Selected είναι η λύση που στηρίζει την επιχειρηματική ανάπτυξη και βοηθάει στη βελτίωση των καθημερινών εργασιών, επιφέροντας επιχειρηματική βιωσιμότητα. Το πρόγραμμα αποτελείται από ένα διαφοροποιημένο σύνολο εργαλείων και λύσεων για τη βελτίωση διαδικασιών, ανάπτυξη ταλέντων, καθώς και την υποστήριξη πωλήσεων και μάρκετινγκ.\nΟτιδήποτε κάνουμε σχετίζεται με τη διασφάλιση ότι τα μέλη του προγράμματός μας Acoat Selected όχι απλά θα είναι βιώσιμες επιχειρήσεις αλλά και θα αναπτυχθούν με επιτυχία στο μέλλον. Με το Acoat Selected, το παγκόσμιο δίκτυο επιχειρήσεων ποιοτικών επισκευών, επωφελείστε στο μέγιστο. Ως μέλος, επωφελείστε από την αναγνώριση ως πιστοποιημένο εξαιρετικό κατάστημα. Βοηθούμε ενεργά τα μέλη του Acoat Selected να δημιουργήσουν μια βιώσιμη επιχείριση - να διευρύνουν τα βάση των πελατών τους και να επιτύχουν υψηλότερα κέρδη. Ασφαλιστικές εταιρείες, κάτοχοι αυτοκινήτων, διαχειριστές στόλων και άλλοι πάροχοι εργασιών και υπηρεσιών εμπιστεύονται τα καταστήματα Acoat Selected.\nΕίτε προσβλέπετε στην ανάπτυξη της επιχείρησής σας ή τη βελτίωση των καθημερινών εργασιών, η ομάδα συμβούλων Acoat Selected παρέχει ένα εξατομικευμένο χαρτοφυλάκιο για να σας βοηθήσει ώστε να αναπτυχθεί η επιχείρησή σας πιο αποτελεσματικά και πάνω από όλα, να καταστεί πιο κερδοφόρα. Σύντομα το ολοκληρωμένο πρόγραμμα Acoat Selected και στην Ελλάδα.\nΡωτήστε μας για το δίκτυο Acoat Selected σήμερα\nΑΡΧΙΚH ΥΠΗΡΕΣΙΕΣ Υπηρεσίες επιχειρήσεων


Κριτική: MVP ο Διούδης! - ΠΑΟ ΜΑΖΙ ΣΟΥ\nHome > Ποδόσφαιρο > Ποδόσφαιρο Ανδρών > Κριτική: MVP ο Διούδης!\nΚριτική: MVP ο Διούδης!\nΟ Παναθηναϊκός αναδείχτηκε ισόπαλος (0-0) με τον ΠΑΟΚ και το ΠΑΟ ΜΑΖΙ ΣΟΥ αναλύει την απόδοση των παικτών. Κορυφαίος και με... διαφορά ο Διούδης, μέτριοι και αρνητικοί χαφ κι επιθετικοί.\nΣωκράτης Διούδης: Μακράν ο κορυφαίος παίκτης του αγώνα, χάρη σ'αυτόν ο Παναθηναϊκός κράτησε το «0» και πήρε τον βαθμό της ισοπαλίας. Έκανε πολλές και σημαντικές αποκρούσεις και ο τίτλος του MVP είναι δικαιωματικά δικός του.\nΔημήτρης Κολοβέτσιος: Στο πρώτο μέρος αντιμετώπισε αρκετά προβλήματα, με τους επιθετικούς του ΠΑΟΚ να συνεργάζονται με επιτυχία και να φτιάχνουν πολλές φάσεις. Στο δεύτερο ημίχρονο είχε ευκολότερο έργο και καλύτερη απόδοση.\nΜπαρτ Σένκεφελντ: Δεν ήταν τόσο κυριαρχικός όσο μας έχει συνηθίσει, με τους επιθετικούς του ΠΑΟΚ να φτάνουν πολλές φορές απέναντι στον Διούδη. Η ατομική του εμφάνιση δεν μπορεί να κριθεί αρνητική, αν και σίγουρα μπορούσε να είναι καλύτερος.\nΜατίας Γιόχανσον: Καλύτερος από τον Ινσούα, προσπάθησε να έχει συμμετοχή στην ανάπτυξη της ομάδας, χωρίς πάντως να συνεισφέρει δημιουργικά. Ανασταλτικά αντιμετώπισε και αυτός προβλήματα.\nΕμάνουελ Ινσούα: Αντιμετώπισε προβλήματα ανασταλτικά, ενώ δημιουργικά δεν κατάφερε να προσφέρει κάτι. Η μαχητικότητά του φάνηκε και σήμερα, όμως όχι στον βαθμό που την ξέρουμε, με αποτέλεσμα να μην ανήκει στους διακριθέντες.\nΧρήστος Δώνης: «Αόρατος» στον χώρο της μεσαίας γραμμής, κέρδισε κάποιες μονομαχίες αλλά δεν κατάφερε να βοηθήσει την ομάδα ούτε δημιουργικά, ούτε ανασταλτικά. Σωστή η αντικατάστασή του, ειδικά αφού είχε περάσει στο ματς και ο Ανουάρ.\nΔημήτρης Κουρμπέλης: Με τον Παναθηναϊκό να έχει χάσει την μάχη του κέντρου στο πρώτο μέρος, ο Κουρμπέλης δεν κατάφερε να φανεί και να βοηθήσει την ομάδα. Βελτιωμένος στο δεύτερο 45λεπτο, δίχως πάντως να κάνει κάτι το ιδιαίτερο.\nΓιάννης Μπουζούκης: Παίζοντας ως εξτρέμ και μάλιστα με ανάποδο πόδι, ο Μπουζούκης δεν μπορεί να προσφέρει στον αγωνιστικό χώρο πολλά πράγματα, κάτι που αποδείχτηκε και σήμερα. Μακριά από την φυσική του θέση δεν κατάφερε να πιάσει καλή απόδοση και να βοηθήσει την ομάδα όσο θα ήθελε.\nΤάσος Χατζηγιοβάνης: Σε πάρα πολύ μέτρια βραδιά ο Έλληνας εξτρέμ, δεν βοήθησε καθόλου τον Παναθηναϊκό. Καμία από τις ενέργειές του δεν ήταν αποτελεσματική και γενικά σωστά αντικαταστάθηκε πριν την συμπλήρωση μιας ώρας.\nΓκίγιας Ζαχίντ: Έπαιξε στο πρώτο ημίχρονο όπου ο Παναθηναϊκός βρισκόταν συνεχώς σε παθητικό ρόλο και όπως είναι λογικό δεν κατάφερε να φανεί. Δεν τροφοδοτήθηκε καλά και ο ίδιος δεν μπόρεσε σε κανένα σημείο να γίνει απειλητικός ή να φτιάξει ευκαιρίες για τους συμπαίκτες του.\nΦεντερίκο Μακέντα: Δεν φάνηκε καθόλου, απ'την στιγμή που δεν τροφοδοτήθηκε ποτέ απ'τους συμπαίκτες του. Μόνος και... ξεκομμένος απ'τους συμπαίκτες του, δεν κατάφερε ποτέ να απειλήσει την αντίπαλη εστία.\nΓιασίν Αγιούμπ: Η είσοδός του ανέβασε τον Παναθηναϊκό, με τον ίδιο να δείχνει και σήμερα δείγματα της ποιότητάς του. Απείλησε με ένα καλό απ'ευθείας φάουλ και γενικά ήταν ο λόγος που το τριφύλλι ανέβασε κάπως την απόδοσή του στο δεύτερο ημίχρονο.\nΑνουάρ Τουχάμι: Δεν αγωνίστηκε για μεγάλο χρονικό διάστημα και γενικά δεν φάνηκε ιδιαίτερα, όπως και οι Κουρμπέλης και Χ. Δώνης που αγωνίστηκαν στην μεσαία γραμμή.\nΑργύρης Καμπετσής: Αγωνίστηκε στο τελευταίο 20λεπτο του αγώνα και έχασε την μεγαλύτερη ευκαιρία του Παναθηναϊκού, αστοχώντας από πλεονεκτική θέση στην εκπνοή της αναμέτρησης.\nΖοάο Νούνες: Αγωνίστηκε ελάχιστα και δεν μπορεί να κριθεί.\nΔημήτρης Κολοβός: Αγωνίστηκε ελάχιστα και δεν μπορεί να κριθεί. Πάντως, στα λιγοστά λεπτά που βρέθηκε στον αγωνιστικό χώρο δημιούργησε την μεγαλύτερη ευκαιρία της ομάδας, βγάζοντας τον Καμπετσή μόνο του σε πλεονεκτική θέση.


Νομοσχέδιο στη Βουλή για το κάπνισμα – Συνδικάτο Επαγγελματιών Περιπτερούχων Καπνοπολών & Ψιλικών Ειδών Ν. Αττικής\nΛευκωσία: Εκπρόθεσμα και καθυστερημένα, κατατέθηκε για συζήτηση και ψήφιση ενώπιον της Βουλής το νομοσχέδιο που εναρμονίζει την Κύπρο με τη νέα ευρωπαϊκή οδηγία για το κάπνισμα. Αυτό έπρεπε να είχε γίνει πολύ ενωρίτερα, αφού με βάση την οδηγία, αυτή τίθεται (έχει τεθεί) σε ισχύ από τις 20 περασμένου Μαΐου. Το νομοσχέδιο προνοεί για την κατασκευή, παρουσίαση και πώληση των προϊόντων καπνού και συναφών προϊόντων, ενώ παράλληλα εισάγονται για σκοπούς αποτελεσματικότερης εφαρμογής τους, πρόσθετες εθνικές ρυθμίσεις που αφορούν στους χώρους απαγόρευσης του καπνίσματος.\nΌπως αναφέρεται στην εισηγητική έκθεση του Υπουργείου Υγείας, κρίθηκε αναγκαία η κατάργηση του βασικού νόμου και η αντικατάστασή του με το προτεινόμενο νομοσχέδιο, λόγω των πολλών τροποποιήσεων που θα προστίθεντο σ’ αυτό, γεγονός που θα τον καθιστούσε δυσανάγνωστο και δυσκολονόητο. Κρίθηκε, επίσης, αναγκαία η κατάργηση των υφιστάμενων κανονισμών, ενόψει του γεγονότος ότι αυτοί εναρμόνιζαν τη νέα ευρωπαϊκή οδηγία, η οποία καταργεί την προηγούμενη.\nΕιδικότερα, με το προτεινόμενο νομοσχέδιο και κανονισμούς εισάγονται οι ακόλουθες εναρμονιστικές και εθνικές ρυθμίσεις:\n• Η επιβολή τελών για παρεχόμενες υπηρεσίες και η απαγόρευση της διάθεσης στην αγορά ηλεκτρονικών τσιγάρων που δεν πληρούν τους κανονισμούς.\n• Η περιεκτικότητα των τσιγάρων σε πίσσα, νικοτίνη και μονοξείδιο του άνθρακα και η απαγόρευση της διάθεσης στην αγορά προϊόντων καπνού με χαρακτηριστικό άρωμα ή και γεύση.\n• Η ρύθμιση των πρόσθετων που χρησιμοποιούνται στην κατασκευή των καπνικών προϊόντων και απαγόρευση κάποιων από αυτών.\n• Η υποχρέωση κοινοποίησης στον υπουργό Υγείας των συστατικών και εκπομπών προϊόντων καπνού, ηλεκτρονικών τσιγάρων και φυτικών προϊόντων για κάπνισμα, καθώς και ενισχυμένες υποχρεώσεις υποβολής κοινοποιήσεων σε συγκεκριμένα πρόσθετα.\n• Η εισαγωγή συνδυασμένων λεκτικών και εικονογραφημένων προειδοποιήσεων για τα τσιγάρα, το τυλιχτό τσιγάρο και τον καπνό για ναργιλέ. Η ευχέρεια για χρήση μόνο γραπτών προειδοποιήσεων για πούρα, πουράκια και καπνό από το στόμα.\n• Η υποχρέωση ιχνηλασιμότητας και υιοθέτησης του χαρακτηριστικού ασφαλείας.\n• Οι μέθοδοι μέτρησης της πίσσας, νικοτίνης και διοξειδίου του άνθρακα.\n• Η απαγόρευση της πώλησης τσιγάρων σε συσκευασία (πακέτο) που περιέχει κάτω από 20 τσιγάρα και καπνού για τυλιχτό τσιγάρο κάτω από 30 γρ.\n• Η ίδρυση μητρώου επιχειρήσεων παραγωγής καπνικών προϊόντων και ηλεκτρονικών τσιγάρων.\n• Η πλήρης απαγόρευση του καπνίσματος σε όλους τους χώρους εργασίας και στα νοσοκομεία, σχολεία και παιδότοπους και στους ανοικτούς σε αυτά χώρους.\n• Στους χώρους απαγόρευσης του καπνίσματος, η απαγόρευση του καπνίσματος και στα νέα προϊόντα καπνού, ηλεκτρονικά τσιγάρα, φυτικά προϊόντα για κάπνισμα και ναργιλέ.\n• Η επιβολή από τον προϊστάμενο των Υγειονομικών Υπηρεσιών διοικητικού προστίμου που δεν θα υπερβαίνει τα 850 ευρώ, σε πρόσωπο ή επιχείρηση που παραβαίνει τη νομοθεσία.\n• Η κατοχύρωση της δυνατότητας δειγματοληψίας τσιγάρων για προσδιορισμό της πίσσας, νικοτίνης και μονοξειδίου του άνθρακα και η κατοχύρωση της δυνατότητας απόσυρσης ή και καταστροφής αυτών που δεν συνάδουν με τη νομοθεσία.\nΦορτηγό ”καρφώθηκε” σε περίπτερο στη Λάρισα


Με το... ταχυδρομείο επέστρεψε ο κλεμμένος πίνακας του Νταλί\nΟ πίνακας «Cartel de Don Juan Tenirio» του Σαλβαντόρ Νταλί, ο οποίος είχε κλαπεί την περασμένη εβδομάδα από πινακοθήκη της Νέας Υόρκης, επιστράφηκε την Παρασκευή μέσω ταχυδρομείου. >>>\nΤο δέμα ταχυδρομήθηκε από την Ευρώπη και ο πίνακας ήταν σε άριστη κατάσταση.\nΟι αστυνομικές αρχές δήλωσαν ότι υπήρχαν υπόνοιες για την επιστροφή του πίνακα, ύστερα από μήνυμα ηλεκτρονικού ταχυδρομείου που είχε σταλεί από άγνωστο στην πινακοθήκη.\nΠάνω στο δέμα αναγράφονταν ψευδή στοιχεία του αποστολέα και της διεύθυνσης.\nΗ αστυνομία εκτιμά ότι εξαιτίας της εκτεταμένης δημοσιότητας που δόθηκε στο θέμα, η πώληση του πίνακα στη μαύρη αγορά ήταν σχεδόν αδύνατη.


Νέες βόμβες Βαρουφάκη για την παιδική χαρά ΣΥΡΙΖΑ: «Με έστειλαν να ανακοινώσω πτώχευση αλλά… | Kontasas\nΑρχική / ΠΟΛΙΤΙΚΗ / Νέες βόμβες Βαρουφάκη για την παιδική χαρά ΣΥΡΙΖΑ: «Με έστειλαν να ανακοινώσω πτώχευση αλλά…\nΝέες βόμβες Βαρουφάκη για την παιδική χαρά ΣΥΡΙΖΑ: «Με έστειλαν να ανακοινώσω πτώχευση αλλά…\nΔεν έχουν τέλος οι αποκαλύψεις που περιέχει το βιβλίο-μαρτυρία του Γιάνη Βαρουφάκη «Adults in the Room» για το δραματικό πρώτο εξάμηνο της διακυβέρνησης της χώρας από την κυβέρνηση ΣΥΡΙΖΑ-ΑΝΕΛ. Οι αποκαλύψεις του Γιάνη Βαρουφάκη για το καλοκαίρι του 2015 και τα σχέδια που εξέταζε τότε η κυβέρνηση έχουν προκαλέσει εκνευρισμό στην κυβέρνηση.\n■ Βαρουφάκης, 16.21: «Τρομερή πιρουέτα έκανε ο Βόλφγκανγκ στη συνάντησή μας σήμερα». ■ Τσίπρας, 16.22: «Τι εννοείς;». ■ Βαρουφάκης, 16.25: «Ο Σόιμπλε σού στέλνει μήνυμα για τάιμ – άουτ…». ■ Τσίπρας, 16.26: «Προτείνει έξοδο ή υιοθέτηση παράλληλου νομίσματος;». ■ Βαρουφάκης, 16.27: «Το πρώτο μέσω του δεύτερου. Παραδέχεται ότι το μνημόνιο μας καταστρέφει». ■ Τσίπρας, 16.30: «Τότε πες του ότι, εάν το εννοεί, ας συζητήσουμε πώς θα μπορούσε να γίνει, κάτω από τους καλύτερους δυνατούς όρους, χρηματοδότηση, συναίνεση και αμοιβαία βοήθεια χωρίς πτώχευση». ■ Βαρουφάκης, 16.35 «Μας προσφέρει τεράστια βοήθεια για τη μετάβαση».\nΤις πρώτες ημέρες του Απριλίου 2015 η κυβέρνηση Τσίπρα είχε αρχίσει να συνειδητοποιεί τη σοβαρότητα της κατάστασης: παρά τους παιάνες για τη συμφωνία της 20ής Φεβρουαρίου, η οποία παρείχε μια εξάμηνη ανάσα στην ελληνική οικονομία, επί της ουσίας οι διαπραγματεύσεις με τους πιστωτές της χώρας είχαν φτάσει σε αδιέξοδο. Ο Γιάνης Βαρουφάκης εισηγείται στον Αλέξη Τσίπρα να δηλώσει αδυναμία αποπληρωμής του δανείου που είχε λάβει η χώρα από το Διεθνές Νομισματικό Ταμείο. Ο Βαρουφάκης στο βιβλίο του αποτυπώνει την κατηφή, μελαγχολική διάθεση του πρωθυπουργού, ο οποίος επέμενε στην αναμονή κάποιας σωτήριας παρέμβασης από την Ανγκελα Μέρκελ. Η άποψή του ήταν ότι «δεν είναι ώρα ακόμη να δηλώσουμε πτώχευση».\nΣτο Υπουργικό Συμβούλιο μίλησαν διάφοροι υπουργοί και στο τέλος των τοποθετήσεων ο Τσίπρας έλαβε και πάλι τον λόγο για να συνοψίσει. «Υστερα από μια σύντομη αλλά θεατρική παύση», γράφει ο Βαρουφάκης, «ο Αλέξης συνέχισε να μιλά, με τη φωνή του ξαφνικά να ακούγεται πιο αποφασιστική – και δεν ήταν μόνο η φωνή του. Ολόκληρο το σώμα του άρχισε σταδιακά να φορτίζεται με ενέργεια. Προς κατάπληξή μου τον άκουσα να λέει: “Ξέρετε κάτι, σύντροφοι; Νομίζω ότι ο Γιάνης έχει δίκιο. Ως εδώ και μη παρέκει. Παίζουμε με τους δικούς τους κανόνες. Εχουμε αποδεχτεί τις διαδικασίες τους. Εχουμε κάνει πίσω για να τους δείξουμε ότι είμαστε πρόθυμοι να συμβιβαστούμε. Και το μόνο που κάνουν αυτοί είναι να μας καθυστερούν και ύστερα να κατηγορούν εμάς γι’ αυτές τις καθυστερήσεις. Η Ελλάδα εξακολουθεί να είναι μια κυρίαρχη χώρα και εμείς, η κυβέρνηση, έχουμε το καθήκον να πούμε ‘φτάνει πια!’ Και τότε ο Αλέξης σηκώθηκε από το κάθισμά του. Ανεβάζοντας την ένταση της φωνής του, έδειξε εμένα και φώναξε: “Οχι μόνο θα πτωχεύσουμε, αλλά εσύ θα πάρεις το πρώτο αεροπλάνο, θα πας στην Ουάσινγκτον και θα πεις σε αυτή την κυρία (σ.σ.: Κριστίν Λαγκάρντ) ότι δηλώνουμε αδυναμία πληρωμής του ΔΝΤ!”. Ολοι στην αίθουσα ξέσπασαν σε επευφημίες».\nΠεριγράφοντας τη χαοτική κατάσταση στο Μαξίμου ύστερα από το δημοψήφισμα και έχοντας τη βεβαιότητα ότι ο αντιπρόεδρος της κυβέρνησης, Γιάννης Δραγασάκης, επιθυμούσε να επικρατήσει το «Ναι», ο Γιάνης Βαρουφάκης αποκαλύπτει το κρυφό σχέδιο του δεύτερου τη τάξει άνδρα στην ελληνική κυβέρνηση: «Ο Αλέξης, μου είπε», τονίζει στο βιβλίο του, «ότι ο Δραγασάκης προσπαθούσε να τον πείσει να ξεφορτωθεί εμένα, όλα τα μέλη της Αριστερής Πλατφόρμας, καθώς και τους ΑΝ.ΕΛ. του Πάνου Καμμένου. Στη θέση όλων αυτών ο Τσίπρας θα σχημάτιζε μια κυβέρνηση συνασπισμού μαζί με τη Νέα Δημοκρατία, το ΠΑΣΟΚ και το Ποτάμι. Ο Δραγασάκης είχε διαβεβαιώσει τον Αλέξη ότι μόλις έμπαιναν οι υπογραφές στη συμφωνία με την τρόικα, τότε θα μπορούσε να ξεφορτωθεί τη Νέα Δημοκρατία, το ΠΑΣΟΚ και το Ποτάμι και να με φέρει ξανά πίσω στην κυβέρνηση». Ο Βαρουφάκης γράφει χαρακτηριστικά:\n«Είπα στον Αλέξη ότι αυτή ήταν η πιο ηλίθια ιδέα που είχα ακούσει ποτέ μου. Εκείνος χαμογέλασε, δείχνοντας ότι συμφωνούσε μαζί μου, και χρησιμοποίησε μια έκφραση για τον Δραγασάκη που δεν γράφεται».\nΜολονότι ο Γιάνης Βαρουφάκης διατείνεται ότι προσέχει ιδιαίτερα τις αναφορές του στον αγαπημένο του φίλο Ευκλείδη Τσακαλώτο, η προσεκτική ανάγνωση του «Adults in the Room» μάλλον συνηγορεί υπέρ του αντιθέτου. «Με στεναχώρησε βαθιά η στάση που κράτησε ο Ευκλείδης. Ηξερε ποιος ήταν ο Χουλιαράκης και τι είχε κάνει. (σ.σ.: Ο Βαρουφάκης ισχυρίζεται στο βιβλίο του ότι ο Γιώργος Χουλιαράκης τον υπονόμευε, ευρισκόμενος σε διαρκή επικοινωνία με την τρόικα). Ο Ευκλείδης μού είχε μιλήσει για τον Χουλιαράκη με εκφράσεις πολύ χειρότερες από εκείνες που θα χρησιμοποιούσα εγώ». Και η απάντηση στην απορία του Βαρουφάκη σχετικά με το γιατί ο Τσακαλώτος κατ’ ουσίαν τον πρόδιδε ήταν το εξής απλό στοιχείο:\nΚαθώς εξέπνεε ο Απρίλιος του 2015, ο Αλέξης Τσίπρας ανακοίνωσε ότι πλέον επικεφαλής της διαπραγματευτικής ομάδας δεν θα ήταν ο Γιάνης Βαρουφάκης, αλλά ο Ευκλείδης Τσακαλώτος. Γενικώς, πάντως, η άποψη του Βαρουφάκη για τον Τσακαλώτο είναι ότι, παρά τα πάμπολλα κοινά τους στοιχεία, «ο Ευκλείδης αρεσκόταν στο να παριστάνει ότι βρισκόταν πολιτικώς στα αριστερά μου, ότι λειτουργούσε σαν την αριστερή μου συνείδηση, κάτι που εγώ τον άφηνα ευχαρίστως να κάνει. Το ότι υπήρχε αμοιβαία αντιπάθεια και περιφρόνηση ανάμεσα στον Ευκλείδη και τους Τσίπρα – Παππά, μαζί με το γεγονός ότι εγώ είχα μοχθήσει για να του δοθεί θέση στην κυβέρνηση, με έκανε να νιώθω ασφαλής δίπλα του». Παρ’ όλα αυτά ο Βαρουφάκης αναγνωρίζει ότι, τελικά, δεν είχε σημασία ποιες ήταν οι πεποιθήσεις του Τσακαλώτου, εφόσον εκείνος που λαμβάνει τις τελικές αποφάσεις είναι πάντα ο Αλέξης Τσίπρας. Οπως χαρακτηριστικά σημειώνει:\n«Φυσικά, ούτε ο Ευκλείδης ούτε εγώ είχαμε κάποια ουσιαστική επιρροή στη χρονική ακολουθία των υποχωρήσεων που έκανε ο Αλέξης. Οταν ο Ευκλείδης ανακάλυψε ότι ο Αλέξης είχε ενδώσει σε νέα μέτρα λιτότητας (με την αποδοχή του πρωτογενούς πλεονάσματος 3,5%), σοκαρίστηκε και εξαγριώθηκε το ίδιο με εμένα».\nΟι αποκαλύψεις του Γιάνη Βαρουφάκη για το καλοκαίρι του 2015 και τα σχέδια που εξέταζε τότε η κυβέρνηση έχουν προκαλέσει εκνευρισμό στην κυβέρνηση.\nΕνδεικτική ήταν η αντίδραση του βουλευτή του ΣΥΡΙΖΑ Δημήτρη Βέττα, ο οποίος αποχώρησε από πάνελ του ΣΚΑΪ μετά από έντονη λογομαχία που είχε με τον βουλευτή της ΝΔ Βασίλη Οικονόμου.\nH ανακοίνωση της Νέας Δημοκρατίας είναι σαφής:\nΝα ξέρει, τέλος, ο κ Τσίπρας ότι αντί για το «τάιμ άουτ» που του πρότεινε ο κ. Σόιμπλε, οι Έλληνες του σφύριξαν ήδη τη λήξη του παιχνιδιού».\nΣε όλες τις παραπάνω βαρύτατες αιτιάσεις της αντιπολίτευσης, το Μέγαρο Μαξίμου απαντά με ένα συνωμοσιολογικό σενάριο, ειρωνείες και με μια προκλητική επίκληση στα «πραγματικά προβλήματα της κοινωνίας»: «Από τη μέρα που έκλεισε η συμφωνία για χρέος – αξιολόγηση, η ΝΔ ζητάει κάθε βδομάδα και μια καινούργια εξεταστική. Χωρίς πολιτικό αφήγημα, προσπαθεί να το εφεύρει – ματαιοπονούν. Συνιστούμε ξεκούραση και αναστοχασμό, μήπως και δουν τα πραγματικά προβλήματα της κοινωνίας».\nΠροηγούμενο «Εξεταστική τώρα» για τις βόμβες Βαρουφάκη ζητά η αντιπολίτευση – Φτηνή ειρωνεία από Μαξίμου\nΕπόμενο Ολυμπιακός – Παρτιζάν: Το πρόγραμμα για την ρεβάνς


Κάρτα… ποδοσφαίρου! - SPORTSFEED\nΚαλησπέρα αδέρφια! Ξάφνιασε πολύ κόσμο η τοποθέτηση του Γιώργου Σαρρή στη γενική συνέλευση της ΕΠΟ για τη βελτίωση της διαιτησίας την τελευταία χρονιά. Εδώ που τα λέμε, ο πρόεδρος της ομοσπονδίας δεν είχε και πολλές επιλογές.\nΜε δεδομένες τις εκκρεμότητες για τη συγκρότηση των πινάκων πριν από δύο χρόνια, κάθε άλλη άποψη για τη διαιτησία θα αποτελούσε μία ομολογία αποτυχίας. Το περίεργο με τη ΓΣ ήταν πως ο Σαρρής βρήκε υποστηρικτές στα πρόσωπα παραγόντων, τους οποίους περίμενε να βρει απέναντί του. Με χαρακτηριστικά παραδείγματα τον Βασίλη Χατζηαποστόλου και τον Νίκο Τζώρτζογλου. Ο πρώτος, βέβαια, είχε άλλες προτεραιότητες. Τον έκαιγε η επιθυμία της επίθεσης στον Παυσανία Παπανικολάου και άφησε σε δεύτερη μοίρα κάθε άλλη σκέψη του. Φρόντισε, μάλιστα, και έπλεξε το εγκώμιο του Γιώργου Καραμελίδη λες και έβλεπε και ο… παππούς Χατζηαποστόλου άλλο πρωτάθλημα, από εκείνο που παρακολούθησαν οι Έλληνες φίλαθλοι. Όσο για τον Τζώρτζογλου που επίσης κολάκεψε τον πρόεδρο της ΚΕΔ, τον ένοιαζε περισσότερο η συγκρότηση μίας επιτροπής για την αξιοποίηση της αγοράς που συνθέτουν όσοι ασχολούνται με το ελληνικό ποδόσφαιρο. «Δεν με νοιάζει αν μπω στην επιτροπή», είπε δημόσια ο Τζώρτζογλου, αλλά η ψυχούλα του το ξέρει πόσο πολύ το θέλει. Το ερώτημα είναι τι θα αποφασίσει ο… Χρήστος Υφαντής, ο οποίος δουλεύει εδώ και δύο χρόνια ανάλογο σχέδιο με τη δημιουργία κάρτας ποδοσφαίρου! Όπως έρχεται και στη θέση μου η… Όλγα Παπαβασιλείου!\nΠέφτουν οι τόνοι στην ΑΕΚ\nΨάχνουν να βρουν άκρη στην ΑΕΚ με τις αντιδράσεις για την Αγιά Σοφιά και ειδικά οι οπαδοί ετοιμάζονται να περάσουν στην αντεπίθεση. Από τον Δημήτρη Μελισσανίδη, όμως, δόθηκε γραμμή για να κατέβουν οι τόνοι της αντιπαράθεσης τόσο με τον Άρη Βασιλόπουλο, που εξελέγη δήμαρχος Νέας Φιλαδέλφειας – Χαλκηδόνας, όσο και με τα στελέχη του ΣΥΡΙΖΑ που αντιδρούν στην κατασκευή του γηπέδου. Έχεις τους λόγους του ο Μελισσανίδης, αλλά κρατάει κλειστά τα χαρτιά του.\nΚάτι τρέχει με Κομπότη\nΤον Γιάννη Κομπότη έψαχνε κόσμος και κοσμάκης στη γενική συνέλευση της ΕΠΟ. Αλλά ο πρόεδρος του Λεβαδειακού και εκπρόσωπος της Σούπερ Λίγκας παρέμενε άφαντος μέχρι το μεσημέρι της Παρασκευής. Έχει προκαλέσει πολλά ερωτηματικά η συμπεριφορά του Κομπότη το τελευταίο διάστημα. Με αποκορύφωμα, βέβαια, την εμφάνισή του στη συνεδρίαση της Σούπερ Λίγκας που συνοδευόταν από δύο εύσωμα παλικάρια. «Είναι από τα πιο κακά που κυκλοφορούν στην πιάτσα», μού είπε κάποιος που είδε τον Κομπότη στην οδό Αστροναυτών.\nΙσορροπίες μεταξύ του γαλλικού μοντέλου και του ισπανικού προσπαθεί να βρει ο Σάββας Παντελίδης. Αν ήθελε, ας έκανε κι αλλιώς! Από τη μία πλευρά δέχεται το πρέσινγκ του Παύλου Τοπίδη και από την άλλη του Τάκη Γιαννόπουλου! Γι’ αυτό προσπαθεί να επιλέξει αμυντικούς από τη Γαλλία και το Βέλγιο, ενώ για τη μέση και μπροστά ψάχνει παίκτες από την Ισπανία!..\nΤα κέρδη του Μελισσανίδη


Νέα «βουτιά» κάτω από τα $8.000 για το Bitcoin\nΔευτέρα, 05-Φεβ-2018 11:44\nΤα επίπεδα κάτω των 8.000 δολαρίων "εξερευνά" το Bitcoin, καθώς τα κρυπτονομίσματα συνεχίζουν να δέχονται πιέσεις, μετά το "μπλόκο" τραπεζών στην αγορά κρυπτονομισμάτων, παρατείνοντας τις αρνητικές επιδόσεις που γνώρισαν καθ’όλη τη διάρκεια της προηγούμενης εβδομάδας.\nΣυγκεκριμένα, η τιμή του Bitcoin υποχωρεί κατά 2,79% στα 7.958,57 δολάρια, σύμφωνα με το CoinDesk.com. Μετά τα χαμηλά των 7.695 δολαρίων της Παρασκευής, το Bitcoin ανέκαμψε στα 9.471,46 δολάρια το Σάββατο, προτού "κατηφορίσει" και πάλι. Πρόκειται για την τρίτη φορά σε διάστημα τεσσάρων ημερών που το Bitcoin "διολισθαίνει" κάτω από τα 8.000 δολάρια.\nΣημειωτέον πως τις τελευταίες 24 ώρες, το Bitcoin - το μεγαλύτερο κρυπτονόμισμα από άποψη κεφαλαιοποίησης - έχει υποτιμηθεί κατά 12%, σύμφωνα με στοιχεία από το CoinMarketCap. Συγκεκριμένα, μέσα σε ένα 24ωρο, έχει χάσει πάνω από 60 δισ.. δολ. της αξίας του.\nΠαράλληλα, το Bitcoin διαπραγματεύεται στη μισή του αξία από το peak του Δεκεμβρίου, οπότε και έφτασε τα 19.000 δολάρια.\nΤη νέα "βουτιά" του Bitcoin πυροδοτεί η απόφαση μεγάλων αμερικανικών τραπεζών να απαγορεύσουν τη χρήση πιστωτικών καρτών για την αγορά κρυπτονομισμάτων. Συγκεκριμένα, πρόκειται για τις: JPMorgan, Bank of America και Citigroup. Μάλιστα, σήμερα έγινε γνωστό ότι ανάλογες απαγορεύσεις ανακοίνωσε και η Lloyds του Ηνωμένου Βασιλείου.\nΠτωτικά κινείται σήμερα και το Ethereum, χάνοντας 2,39% στα 820,56 δολάρια, ενώ "βουτιά" 12% σημειώνει το Ripple που διαμορφώνεται στα 0,79 δολάρια.


KA025CP0 ο λεπτός ένσφαιρος τριβέας τμημάτων, ασφράγιστο, ακτινωτό C-Type, 1» άντεξε το Χ 1.375» OD Χ» πλάτος 0.187\nΑριθμό μοντέλου: KA025CP0\nZZ, 2rs, ανοίξτε\nΜε λεπτούς τοίχους ρουλεμάν για το εξαιρετικά λεπτό ρουλεμάν τμημάτων, αλλά και για να επιτύχει μια μικρογράφηση προϊόντων και ελαφρύς. Η ποικιλομορφία των προϊόντων έχει επεκτείνει τη σειρά σκοπών της.\nΠροκειμένου να ληφθεί μια χαμηλή ροπή ρουλεμάν τριβής, η υψηλή ακαμψία, καλή ακρίβεια περιστροφής, χρησιμοποιεί τις σφαίρες ενός μικρών διαμέτρων χάλυβα. Χρησιμοποίηση ενός κοίλου άξονα, εξασφάλιση ελαφριού διαστήματος και καλωδίωση. Με λεπτούς τοίχους ρουλεμάν για το εξαιρετικά λεπτό ρουλεμάν τμημάτων, αλλά και για να επιτύχει μια μικρογράφηση προϊόντων και ελαφρύς. Η ποικιλομορφία των προϊόντων έχει επεκτείνει τη σειρά σκοπών της.\nΜε λεπτούς τοίχους διάφορες μορφές κάλυψης σκόνης 6700.6800 σειρών, μορφές με τη φλάντζα, τη μορφή ανοξείδωτου, τις ευρείες μορφές και άλλες ποικιλίες.\nΟ σκοπός είναι να μειωθεί η λίπανση των κυλώντας ρουλεμάν μέσα στη φέρουσες τριβή και την ένδυση, για να αποτρέψει το καίγοντας ραβδί, χρησιμότητα λίπανσης ως εξής.\nΜειώστε την τριβή και την ένδυση\nΣτην αμοιβαία μερίδα επαφών ferrule, και τα κυλώντας στοιχεία που αποτελούν τον υπηρέτη ρουλεμάν, για να αποτρέψει τις επαφές μετάλλων, που μειώνουν την τριβή και την ένδυση.\nΕπεκτείνετε τη ζωή κούρασης της ζωής κούρασης κυλίσματος, στην περιστροφή, των επιφανειών επαφών κυλίσματος που λαδώνονται, επεκτείνεται. Αντιθέτως, το πετρέλαιο χαμηλού ιξώδους, πάχος ταινιών λιπαντικών δεν είναι καλό, κονταίνουν.\nΑπαλλαγή της της τριβής θερμότητας, ψύξη\nΜπορείτε να ανακυκλώσετε στο νόμο πετρελαίου και άλλη θερμότητα πετρελαίου που παράγονται από την τριβή της απαλλαγής, ή τη θερμότητα που προέρχεται από την εξωτερική ψύξη. Αποτρέψτε τη φέρουσα υπερθέρμανση και αποτρέψτε τη γήρανση πετρελαίου το ίδιο.\nΕπίσης αποτρέψτε τη σκόνη και τα συντρίμμια μέσα στο ρουλεμάν, ή αποτρέψτε τη σκουριά, επίδραση διάβρωσης.\nΤο ένα, η φέρουσες εγκατάσταση και η αφαίρεση πρέπει να είναι προσεκτικά\nΤα διαφορετικά είδη και τα μεγέθη των με λεπτούς τοίχους βαθιών ρουλεμάν αυλακιού, των μεθόδων εγκαταστάσεων και των εργαλείων δεν είναι τα ίδια, τα οποία έχουν μηχανικός ή υδραυλικός. Αυτό πρόκειται κυρίως να εξηγήσει κάποια κοινή μέθοδο εγκαταστάσεων και μερικές βασικές προφυλάξεις.\nΚατ' αρχάς, μην εγκαταστήστε σε μια σφαίρα σκληρή, θα προκαλέσει την τοπική υπερφορτώνοντας σφαίρα και την επιφάνεια επαφών, με συνέπεια την πρόωρη φέρουσα αποτυχία.\nΔεύτερον, μην χρησιμοποιήστε τα σκληρά εργαλεία, όπως τα σφυριά, κτυπήστε το κατσαβίδι και τους ομοίους επιφάνειας ρουλεμάν, οι οποίοι θα επέτρεπαν το σπάσιμο ή τη ρωγμή εξωτερικών δαχτυλιδιών ρουλεμάν.\nΔεύτερον, ο φέρων καθαρισμός\nΤο καθαρό περιβάλλον είναι πολύ σημαντικό για τα ρουλεμάν. Λεπτή ακρίβεια τραχύτητας επιφάνειας κυλίσματος δαχτυλιδιών ένσφαιρου τριβέα αυλακιού τοίχων βαθιά και επιφάνειας στοιχείων κυλίσματος για 1/10 μm, έτσι ώστε μια ομαλή επιφάνεια σφαιρών εάν μολύνεται, ο αντίκτυπος είναι πολύ σοβαρή. Το στρώμα λίπανσης μεταξύ της επιφάνειας κυλίσματος είναι γενικά 0.2 ~ 1 μm, μεγαλύτερος από το μέγεθος των μορίων του λιπαντικό-τύπου η ακαθαρσία θα κυλά τα κυλώντας στοιχεία στην ευθυγράμμιση του χάλυβα ρουλεμάν κυλίνδρων που παράγεται στη μερική πίεση θα οδηγήσει τελικά στη μόνιμη κούραση υλικών. Επιπλέον, το εξωτερικό περιβάλλον στο μέγεθος μορίων σκόνης μέχρι 10 μm, σφαιρικά ρουλεμάν κυλίνδρων θα ανταλλάξει τη ζημία. Λόγω αυτού, πώς το σημαντικό καθαρό εργασιακό περιβάλλον για το ρουλεμάν είναι ah.\nΤρίτον, η διαδικασία τη συμπεριφορά\nΚατά τη διάρκεια της θερμότητας χρήσης για να στεγνώσει με τη συμπεριφορά επαγωγής που λειτουργεί τη θερμοκρασία, εάν η θερμοκρασία υπερβεί ένα προκαθορισμένο όριο θα ανησυχήσει αυτόματα εάν βρίσκεται, για να αποτρέψει τους όρους άξονων καψίματος. Συχνά αντιπροσωπευόμενος από τα υψηλής θερμοκρασίας ρουλεμάν στις ασυνήθιστες περιστάσεις. Υψηλής θερμοκρασίας είναι επίσης επιβλαβής στο φέρον λιπαντικό. Μερικές φορές η με λεπτούς τοίχους βαθιά υπερθέρμανση ένσφαιρου τριβέα αυλακιού μπορεί να αποδοθεί στο φέρον λιπαντικό. Εάν η φέρουσα θερμοκρασία άνω των ακόμη και της κίνησης 125 ℃ για να μειώσει τη μακροπρόθεσμη φέρουσα ζωή. Προκαλεί τα υψηλής θερμοκρασίας ρουλεμάν περιλαμβάνει: το ανεπαρκές φέρον λιπαντικό λίπανσης μπορεί να είναι αναρμόδιο, το οποίο περιέχει τις ακαθαρσίες, όταν το φορτίο είναι πάρα πολύ μεγάλο μπορεί επίσης να είναι αρκετό διάστημα μέσα στη φέρουσα σφραγίδα εκείνη η τριβή και ούτω καθεξής.\nKA025CP0 λεπτό ρουλεμάν τμημάτων, με λεπτούς τοίχους ένσφαιρος τριβέας, ακτινωτό ρουλεμάν σφαιρών λεπτός-τμημάτων\nKA025CP0 KA025CP0 που αντέχει το ρουλεμάν τμημάτων KA025CP0 λεπτά\nΠροϊόν KA025CP0 να αντέξει την έξοχη συμπεριφορά τμημάτων ακρίβειας ίντσας 2.5x3x0.25 λεπτά για το ρομπότ KA025CP0\nΣφραγισμένη ΚΑΠ Λάστιχο ή μέταλλο\nΠλάτος 0.25 μέσα.\nΆντεξε το μέγεθος 2.5 μέσα.\nΕξωτερική διάμετρος 3 μέσα.\nΧρόνος παράδοσης 3-5 ημέρες μετά από να λάβει την πληρωμή σας


Εγκυμοσύνη και καλοκαίρι – 10 απαραίτητες συμβουλές - Μαμά Πονάω\n0\t27 Ιουνίου, 2017\nΤο καλοκαίρι είναι η εποχή του χρόνου που όλοι περιμένουμε για να χαρούμε τον ήλιο, τη θάλασσα, τις εκδρομές και γενικά τις εξωτερικές δραστηριότητες. Ωστόσο, η εγκυμοσύνη κατά τη διάρκεια του καλοκαιριού θέτει μια σειρά από ζητήματα για τις εγκύους, ειδικά για όσες έχουν Πιθανή Ημερομηνία Τοκετού (Π.Η.Τ.) μέσα στο θέρος ή νωρίς το φθινόπωρο. Οι έγκυες ταλαιπωρούνται από την ζέστη περισσότερο από τις υπόλοιπες γυναίκες, λόγω της έκκρισης από τον οργανισμό της ορμόνης της προγεστερόνης, της θερμότητας που προέρχεται από το έμβρυο και, φυσικά, του αυξημένου βάρους.\nΕπίσης, το καλοκαίρι αυξάνονται τα κρούσματα κολπίτιδας. Θεωρώ, λοιπόν, χρήσιμο να σας δώσω ορισμένες βασικές συμβουλές, για να αποφύγετε πιθανούς κινδύνους για εσάς και το μωρό σας, ώστε να απολαύσετε όσο μπορείτε τις χαρές του καλοκαιριού, κάτι που, άλλωστε, θα συμβάλει στην καλή ψυχολογία σας, που είναι και αυτή σημαντική για την εξέλιξη της εγκυμοσύνης:\n1) Αφυδάτωση: οι έγκυες γυναίκες κινδυνεύουν περισσότερο από αφυδάτωση, διότι το σώμα τους έχει μεγαλύτερη ανάγκη για νερό. Ακόμη και μια ήπια αφυδάτωση μπορεί να δημιουργήσει σοβαρά προβλήματα. Πίνετε τουλάχιστον 2 λίτρα υγρά την ημέρα, κατά προτίμηση νερό. Μην περιμένετε να διψάσετε. Η δίψα είναι σημάδι ότι έχει περάσει υπερβολικά πολλή ώρα που δεν έχετε πιει νερό.\nΗ αφυδάτωση μειώνει τον όγκο του αίματος. Αυτό με τη σειρά του αυξάνει τη συγκέντρωση της ωκυτοκίνης (oxytocin), ορμόνης που προκαλεί συσπάσεις και μπορεί να οδηγήσει ακόμη και σε πρόωρο τοκετό. Προσοχή στις εξής ενδείξεις αφυδάτωσης: ζαλάδα, ναυτία, πονοκέφαλοι, μυικές κράμπες, αύξηση της θερμοκρασίας του σώματος.\n2) Έκθεση στον ήλιο: Κατά τη διάρκεια της εγκυμοσύνης καλύτερα να αποφεύγετε την άμεση έκθεση στον ήλιο. Οι έγκυες διατρέχουν μεγαλύτερο κίνδυνο για εγκαύματα σε σχέση με τις υπόλοιπες γυναίκες. Εάν, ωστόσο, είστε εκτεθειμένη στον ήλιο, πρέπει να έχετε βάλει αντιηλιακό με υψηλό δείκτη προστασίας, 30-45 SPF, τουλάχιστον 20 λεπτά πριν εκτεθείτε στον ήλιο.\nΑποφεύγετε να βγαίνετε έξω κατά τις μεσημβρινές ώρες και προτιμήστε να κυκλοφορείτε νωρίς το πρωί ή αργά το απόγευμα. Φοράτε καπέλο και ελαφρά ανοιχτόχρωμα ρούχα που να καλύπτουν όλο το σώμα.\n4) Οίδημα: Το οίδημα (πρήξιμο) είναι ένα φυσιολογικό σύμπτωμα της εγκυμοσύνης, το οποίο συνήθως εντείνεται το καλοκαίρι, ιδίως αν είναι προχωρημένη η εγκυμοσύνη. Όμως, το φυσιολογικό οίδημα υποχωρεί μετά από ξεκούραση και δεν εμφανίζεται ποτέ ξαφνικά. Οποιοδήποτε οίδημα εμφανιστεί ξαφνικά ή δεν υποχωρεί μετά από ξεκούραση (π.χ. ξυπνάτε πρησμένη) πρέπει να ελεγχθεί από το γιατρό σας.\nΣτο φαγητό σας πρέπει να χρησιμοποιείτε φυσιολογική ποσότητα αλατιού, χωρίς υπερβολές αλλά και χωρίς να το αφαιρέσετε εντελώς από τη διατροφή σας, γιατί και αυτό μπορεί να δημιουργήσει προβλήματα, αφού το αλάτι περιέχει ιώδιο (iodine), στοιχείο απαραίτητο για την ανάπτυξη του εμβρύου, το οποίο, μάλιστα, σύμφωνα με πρόσφατες έρευνες, σχετίζεται και με τη νοημοσύνη του.\nΑποφεύγετε την ορθοστασία. Όποτε μπορείτε, να ξεκουράζεστε με τα πόδια ψηλά. Μην φοράτε στενά παπούτσια ή στενά ρούχα, ειδικά στην περιοχή της μέσης. Επίσης, καλύτερα να μην φοράτε δαχτυλίδια που σας είναι πολύ στενά.


i-eidisi 20/11/2018 15:26\nΣε επίπεδα ρεκόρ βρίσκεται η υποστήριξη των Ευρωπαίων πολιτών στο κοινό νόμισμα, το ευρώ, σύμφωνα με έρευνα του Ευρω βαρόμετρου που δημοσιεύθηκε σήμερα στις Βρυξέλλες. Η έρευνα αποκαλύπτει ότι το 74% των πολιτών στη ζώνη του ευρώ λένε ότι το ευρώ είναι καλό για την ΕΕ στο σύνολό της. Αυτό είναι το υψηλότερο επίπεδο από τότε που τέθηκε το ερώτημα για πρώτη φορά το 2010.\nΤην ίδια ώρα, σχεδόν τα δύο τρίτα των πολιτών (64%) πιστεύουν ότι το ευρώ είναι καλό για τη χώρα τους. Η τάση από το 2002 δείχνει ότι το ποσοστό των ερωτηθέντων που σκέφτονται πως το να έχουν το ευρώ είναι καλό για τη χώρα τους αυξάνεται σταθερά κάθε χρόνο από το 2007. Έφτασε δε το υψηλότερο επίπεδο το 2017 όταν αυξήθηκε κατά οκτώ ποσοστιαίες μονάδες σε σχέση με το 2016 και διατηρείται σε αυτό το επίπεδο φέτος.\nΤο 27% των πολιτών λέει ότι το ευρώ τους κάνει να αισθάνονται πιο Ευρωπαίοι από πριν και αυτό είναι το υψηλότερο ποσοστό από το 2007.\nΤο 69% των πολιτών πιστεύει ότι πρέπει να υπάρχει μεγαλύτερος συντονισμός για την οικονομική πολιτική μεταξύ των κρατών μελών της ζώνης του ευρώ. Αυτό αντιπροσωπεύει αύξηση κατά δύο ποσοστιαίες μονάδες για το 2017.\nΠερισσότεροι από τα τρία τέταρτα των πολιτών (78%) συμφωνούν ότι υπάρχει ανάγκη για σημαντικές μεταρρυθμίσεις για τη βελτίωση των οικονομικών επιδόσεων.\nΣτην Κύπρο η έρευνα διεξήχθη μεταξύ 506 πολιτών από τις 15 ως τις 17 Οκτωβρίου, τηλεφωνικά.\nΤο 47% απάντησαν ότι το ευρώ «είναι καλό για τη χώρα», ενώ το 40% απάντησε το αντίθετο. Μόνο το 18% των Κυπρίων απάντησε ότι το ευρώ τους κάνει να αισθάνονται περισσότερο Ευρωπαίοι.\nΤο 58% των Κυπρίων πιστεύει ότι θα ήταν καλό να καταργηθούν τα νομίσματα του ενός και δύο σεντς, το 96% εκτιμά ότι έχει ευχέρεια να χειρίζεται τα χαρτονομίσματα και το 90% έχει ευχέρεια να χειρίζεται και τα κέρματα του ευρώ.\nΤέλος το 58% των Κυπρίων θεωρεί ότι το ευρώ κατέστησε τα ταξίδια ευκολότερα και πιο οικονομικά, και το 66% ζητούν περισσότερο συντονισμό των οικονομικών πολιτικών της ευρωζώνης.